Sponzorski ugovori, koliko klubovi zarađuju godišnje od brendova koje nose na grudima?! - Infobrif\nObjavljeno 14.11.2018. u 22:15 poslednja izmena 14.11.2018. u 22:15\nPoznato je da se brendovi praktično otimaju oko klubova u želji da nose njihovu marku i da njihov logo bude na dresu. Kada potpišu ugovor sa nekim timom, oni igrače tog tima gledaju kao „manekene“ koji nose njihov proizvod na sebi, a naravno uvek želite što bolje „manekene“.\n11) Juventus – Možda je klub iz Torina trenutno na poslednjem mestu kada je ova lista u pitanju, ali nakon dolaska Kristijana Ronalda i povećane prodaje dresova, treba očekivati da će se i sponzorski ugovori povećati. „Adidas“ trenutno izdvaja 23 miliona evra godišnje, dok „Jeep“ klubu iz Torina donosi prihod od 17 miliona evra, što znači da Juventus dobija ukupno 40 miliona evra godišnje.\n10) PSŽ – 25 miliona godišnje od „Najka“ i 25 miliona evra od „Fly Emirates“-a. Što znači da francuski klub dobija od sponzora 50 miliona godišnje, a ukoliko naprave određeni iskorak u Evropi, sigurno bi se ovi ugovori povećali.\n9) Totenhem – „Pevci“ godišnje inkasiraju 74 miliona evra od sponzora, tačnije 34 miliona od „Najka“ i 40 miliona evra od „AIA“.\n8) Mančester siti – „Građani“ dobijaju „samo“ 24 miliona evra od kompanije „Najk“, ali zato kompanija „Etihad airways“ (po kome i stadion Sitija nosi naziv) donosi godišnje priliv od 51 milion evra, pa tako ovaj tim godišnje dobija 74 miliona evra za sponzorstvo koje nosi na grudima. Poznato je i da će Siti naredne godine promeniti dizajn svog dresa, zato što više neće sarađivati sa „Najkom“, već će im sponzor biti „Puma“. Sigurno će to biti unosniji ugovor, pa možda i napreduju na ovoj listi. Takođe, Siti je započeo i novu revoluciju kada su dresovi u pitanju. Naime, oni su prvi koji su dozvolili sponzoru da napiše svoj logo na rukavu, u pitanju je sponzorstvo sa „Nexet Tire“-om, a pretpostavlja se da Siti inkasira dodatnih 12 miliona evra godišnje od ovog sponzorstva.\n7) Liverpul – „Redsi“ imaju zaista neobične sponzore ako se pogledaju oni najveći timovi, ali jasno je da je u ovom slučaju novac presudio ko će se naći na grudima Salaha, Manea i ostalih. Liverpul od „New Balance“-a dobija 34 miliona evra godišnje, dok od „Standard Chartered“-a dobija čak 46 miliona evra, što znači da prošlogodišnji finalista Lige šampiona dobija 80 miliona evra godišnje od sponzora.\n6) Bajern Minhen – „Bavarci“ dobijaju ukupno 90 miliona evra od sponzora koji se nalaze na njihovom dresu, tačnije 60 miliona evra od „Adidasa“ i 30 miliona evra od „T Mobile“-a.\n5) Arsenal – Sada su već stvari mnogo ozbiljnije, a koliki je „brend“ Arsenal postao pod palicom Arsenal Vengera, govore i sponzorski ugovori i godišnji priliv od čak 114 miliona evra. „Puma“ izdvaja 68 miliona evra, a svi su oduševljeni njihovim dizajnom dresova, dok „Flz Emirates“ izdvaja 46 miliona evra, ali i luksuzne pogodnosti prilikom putovanja Arsenalovih igrača.\n4) Čelsi – Identična zarada kao i njihov gradski rival, samo drugi sponzori. „Najk“ donosi „Plavcima“ 68 miliona evra, dok „Yokohama Tyres“ donosi 46 miliona evra, a to u zbiru iznosi 114 miliona evra.\n3) Mančester junajted – Možda su u rezultatskoj krizi, ali teško da će ovaj klub ikada biti u finansijskoj krizi, jer sam „brend“ kakav je Junajted mora da donosi novca i svi znaju da će se sponzorstvo sa njima isplatiti. „Adidas“ je potpisao ugovor sa Junajtedom i izdvaja čak 85 miliona evra godišnje, dok „Ševrolet“ izdvaja 66 miliona evra godišnje. Što znači da Junajted dobija na osnovu sponzora 151 miliona evra, duplo više od svojih gradskih rivala.\n2) Barselona – katalonski tim trenutno dobija od sponzora 160 miliona evra godišnje, ali oni se nadaju da bi mogli da potpišu neki novi ugovor i da preteknu Real ako je ikako moguće. Kompanija „Najk“ im donosi 105 miliona evra, dok „Rakuten“ izdvaja 55 miliona evra.\n1) Real Madrid – A ko drugi, ako ne Kraljevski klub? Real je jednostavno neprikosnoven u svim kategorijama, a još ako se uzmu u obzir i osvajanje 3 Lige šampiona u poslednje 3 godine, onda je jasno zašto je „Adidas“ potpisao onakav ugovor sa Realom. Desetogodišnji ugovor, a čak 110 miliona evra po sezoni! Tu je još i „Fly Emirates“ sa 70 miliona evra godišnje, što ukupno iznosi 180 miliona evra godišnje, zaista „kraljevski“!\nRadovi u Bulevaru kneza Aleksandra Karađorćevića menjaju režim javnog prevoza


Mentori praktične nastave u kompanijama\nDana 28.03.2018. godine, u prostorijama biznis centra Goražde, održan je trening o temi „Mentori praktične nastave u kompanijama kao garant kvalitete obrazovnog sistema i kvalitetne radne snage“. Trening je organizovan od strane Asocijacije za lokalne razvojne inicijative – ALDI koja iza sebe ima više od 20 godina iskustva u radu na ekonomskom razvoju, razvoju privatnog sektora i osnaživanju građana da aktivno učestvuju u ekonomskom, socijalnom i političkom životu Bosne i Hercegovine.\nTrening je održan u sklopu projekta "Podrška malim i srednjim preduzećima koja se bave šegrtovanjem: uključivanje malih i srednjih poduzeća". Otvoren je kratkim obraćanjem izvršne direktorice Udruženja ALDI-a Melihe Gačanin. Ispred Privredne komore KS prisutni su bili Lejla Halkić, direktorica Centra za edukaciju i informatičke poslove i tematski ekspert na projektu „Learning by doing“, te Kemal Hadžimusić, stručni saradnik i projekt/finansijski menadžer na istoimenom projektu. Treningu su također prisustvovali predstavnici kompanija iz Bosansko-podrinjskog kantona (BPK), Ministarstva za obrazovanje, mlade, nauku, kulturu i sport BPK, Privredne komore BPK, Udruženja poslodavaca BPK, uposlenici ALDI-a te nezaposlene osobe.\nNakon uvodnog obraćanja izvršne direktorice Udruženja ALDI-a, g.đe Melihe Gačanin, projekt menadžer Kemal Hadžimusić iz Privredne komore KS prisutnima je prezentovao projekat „Learning by doing“. Predstavljene su osnovne informacije o projektu, o zemljama učesnicima, partnerima, radnim paketima, ostvarenim rezultatima i narednim aktivnostima na projektu.\nU drugom dijelu prezentacije projekta, tematski ekspert Lejla Halkić iz Privredne komore KS prisutnima je predstavila sastav interesne grupe (stakeholder group) na projektu „Learning by doing“, njihovu ulogu, aktivnosti i rezultate koje su do sada postigli. Lejla je u svome obraćanju posebno obradila tematiku značaja praktične nastave i kontinuirane saradnje privrede i obrazovnog sistema ističući ulogu i značaj mentora u kompanijama.\nU nastavku treninga, ulogu moderatora/trenera preuzela je profesorica sa Filozofskog fakulteta Univerziteta u Sarajevu, Amina Isanović-Hadžiomerović. Gđa Isanović-Hadžiomerović osvrnula se na ulogu mentora praktične nastave u kompanijama te je prezentovala način funkcionisanja VET sistema. U okviru prezentacije, učesnici su imali priliku da pogledaju jedan video sadržaj (reportaža TV kuće N1) koji govori o dualnom sistemu obrazovanja koji se sprovodi u Njemačkoj. Potom je uslijedila diskusija o obrazovnim sistemima u razvijenim zemljama i zemljama u tranziciji kao i o ekonomiji i značaju učešća privrede u razvoju nastavnih planova i programa.\nU okviru interaktivne radionice učesnici su izdvojili nekoliko prijedloga kompetencija, vještina, stavova i osobina koje mentor u kompaniji treba da posjeduje. Također, navedeni su i elementi nastavne komunikacije u realizaciji praktične nastave kao i preduslovi koji se trebaju ispuniti da bi sistem stručnog obrazovanja i osposobljavanja u BPK i ostalim dijelovima BiH išao u smjeru razvijenih zemalja.\nTrening je završen sa razmjenom informacija i iskustava među učesnicima te potencijalnim poslovnim saradnjama u narednom periodu u sektoru obrazovanja i privrednom sektoru.


Firefox protiv popup prozora sa zahtevima za odobrenje notifikacija – TOP FM radio Belgrade\nFirefox protiv popup prozora sa zahtevima za odobrenje notifikacija\n8. novembra 2019. Marija Jovanović TOP TECH\nMozilla će u januaru predstaviti Firefox 72 verziju svog internet browsera. Firefox 72 donosi novi manje invazivan sistem upita što se tiče prikazivanja notifikacija na stranicama koje korisnik posećuje. Postojeći sistem biće zamenjen novim procesom odobravanja odnosno odbijanja prikaza notifikacija koji će biti smešten u maloj ikoni smeštenoj u adresnoj traci.\nKrajem oktobra Mozilla je u opticaj pustila verziju Firefox 70 sa opcijom „nikad ne dopusti“ koja je zamenila raniju opciju „ne sada“. Kao i nova opcija koja će biti uvedena u januaru i ove opcije zamišljene su kao rešenje pojavljivanja upita o dopuštenjima vezanima za notifikacije (njihovo svođenje na namanju moguću meru).\nKao motiv za promene koje donosi Firefox 72 verovatno je i sopstveno istraživanje Mozille u kojem je utvrđeno kako u 99% slučajeva korisnici ne prihvataju skočne prozore sa upitima o notifikacijama, a u 48% slučajeva aktivno negiraju. Takođe, pokazalo se da korisnici koji su jednom odbili mogućnost prikazivanja notifikacija retko menjaju svoje mišljenje.\n« Premijera filma „Le Man ’66: Slavna 24 sata“\nRosalia oduševila novim spotom »


Radi preciziranja novih pravila u vezi sa određivanjem mesta prometa usluga prevoza dobara koje se pružaju poreskom obvezniku od 1. aprila 2017. godine, Ministarstvo finansija je na svojoj internet stranici objavilo Objašnjenje u vezi sa određivanjem mesta prometa usluga prevoza dobara koje se pružaju poreskom obvezniku, od 1. aprila 2017. godine.\nU skladu sa datim Objašnjenjem ako primalac usluga prevoza dobara ima sedište, stalnu poslovnu jedinicu kojoj se vrši promet usluga (a koja se ne nalazi u mestu u kojem primalac usluga ima sedište), prebivalište ili boravište u inostranstvu, odnosno van Republike Srbije, mesto prometa usluga je u inostranstvu, odnosno van Republike Srbije, što znači da te usluge nisu predmet oporezivanja PDV. U ovom slučaju obveznik PDV nije dužan da na uslugu prevoza dobara obračuna PDV u skladu sa članom 12. stav 4. Zakona o PDV. Za neobračunavanje PDV po osnovu pružanja usluga prevoza dobara koje nisu predmet oporezivanja PDV, nije potrebno ispuniti uslove koji su propisani za ostvarivanje poreskog oslobođenja za usluge prevoza dobara koje su predmet oporezivanja PDV.\nAko primalac usluga prevoza dobara ima sedište, stalnu poslovnu jedinicu kojoj se vrši promet usluga, prebivalište ili boravište u Republici Srbiji, mesto prometa usluga je u Republici Srbiji, što znači da je reč o uslugama koje su predmet oporezivanja PDV, za koji se određuje poreski tretman, ukoliko ih pruža obveznik PDV (domaći ili strani) ili strano lice koje se nije evidentiralo za obavezu plaćanja PDV u Republici Srbiji. Na naknadu, bez PDV, za promet navedenih usluga prevoza dobara, PDV se obračunava po poreskoj stopi od 20% i plaća u skladu sa Zakonom o PDV, osim u slučaju kada je reč o uslugama prevoza dobara za koje je Zakonom o PDV propisano poresko oslobođenje (npr. usluge prevoza u vezi sa uvozom, izvozom, tranzitom i privremenim uvozom dobara).\nDetaljno o određivanju mesta prometa usluga prevoza dobara pisali smo u časopisu REVIZOR broj 7/2017 i BUDŽET broj 7/2017.


Kulturni centar Beograda priključio se akciji "Misija Beograd" u DOB-u! » Dom Omladine Beograda\nVesti » Kulturni centar Beograda priključio se akciji "Misija Beograd" u DOB-u!\nKulturni centar Beograda priključio se akciji "Misija Beograd" u DOB-u!\nSa zadovoljstvom najavljujemo da se akciji "Misija Beograd" priključio i Kulturni centar Beograda, sa projektom "Pop-up knjižara" i drugim sadržajima za mlade. „Pop-up knjižaru“ osmislila je izdavačka kuća Geopoetika, uz podršku KCB-a, okupivši neke od najuglednijih izdavača koji svojim dugogodišnjim radom doprinose održavanju visokog nivoa u izdavaštvu i kulturi uopšte, a nemaju sopstvene knjižare.\n"Misija Beograd" je rezultat dobre volje i samoinicijative različitih grupacija mladih. Oni su udružili svoje snage i uz minimalnu pomoć Doma omladine, kreirali kvalitetan i aktuelan sadržaj za sebe i svoje vršnjake. Ovaj program nije potpomognut sredstvima komercijalnih sponzora niti nekih drugih izvora. U periodu od 10. do 20. januara, Dom omladine se preobražava u sigurnu kuću za mlade. U pomoć su nam priskočili svi značajni ljudi sa nove beogradske kulturne scene. Tokom deset dana organizovaćemo: koncerte najboljih novih grupa, žurke, filmske projekcije, izložbeni i prodajni prostor za brojne urbane brendove, stand up predstave, različite radionice... I sve to uz besplatan internet i neočekivano niske cene pića.\nSvi zainteresovani za volontiranje na "Misiji Beograd", mogu da se prijave do 10. januara 2013. na mail office@domomladine.org. Potrebno je da pošalju kratku biografiju i svoj kontakt.\nUjedno Dom omladine poziva zainteresovane umetnike, igrače, glumce, dj-eve, mc-eve, reditelje, pevače, fotografe, režisere koji žele da predstave svoj rad javno, da svoje predloge daju na adresu office@domomladine.org ili putem facebook stranice Doma omladine (http://www.facebook.com/domomladinebeograd), na kojoj će se vršiti glasanje. Oni najbolji biće uvršćeni u program i biće predstavljeni publici poslednjeg dana "Misije".


Uručeni paketići deci korisnika Narodne kuhinje u Novom Sadu | (Vesti - 26.12.2018) Novi Sad\n26.12.2018 u 12:06h\nUručeni paketići deci korisnika Narodne kuhinje u Novom Sadu\nČlan Gradskog veća za socijalnu zaštitu i brigu o porodici i deci Tihomir Nikolić i pomoćnica gradionačelnika Novog Sada Ljiljana Koković zajedno sa volonterima Crvenog krsta uručili su novogodišnje paketiće deci korisnika Narodne kuhinje u okviru akcije "Jedan paketić - mnogo ljubavi" koja se realizuje u saradnji sa Gradskom upravom za socijalnu i dečju zaštitu.\nSvake godine Gradska uprava za socijalnu i dečju zaštitu obezbeđuje paketiće za decu korisnika Narodne kuhinje kako bi im ulepšala predstojeće novogodišnje i božićne praznike.\n- Grad Novi Sad izdvaja sredstva za brojne programe socijalne zaštite koji imaju za cilj ublažavanje siromaštva, a za ovu namenu izdvojeno je 1,3 miliona dinara – rekao je Tihomir Nikolić.\nSekretar Crvenog krsta Dragan Lazić je rekao da akcija "Jedan paketić-mnogo ljubavi" traje dugi niz godina zahvaljujući nesebičnoj podršci Grada Novog Sada.\n- Danas je uručeno oko 150 paketića deci korisnika Narodne kuhinje, a paketići namenjeni Dečjem selu, Centru za porodični smeštaj i usvojenje i brojnim udruženjima su već distribuirani i biće uručeni korisnicima tokom praznika. Takođe, organizujemo i humanitarno veče sa Vaterpolo klubom "Vojvodina" na bazenu Slana bara u petak, 28. decembra u 19 sati, s ciljem da pomognemo socijalno ugroženim kategorijama stanovništva – rekao je Dragan Lazić i poželeo svim korisnicima Narodne kuhinje, kao i svim donatorima i ljudima koji pokazuju plemenitost, solidarnost i humanost u saradnji sa Crvenim krstom, srećne predstojeće praznike.\nPaketići za decu davalaca krvi: Zavod za transfuziju krvi Vojvodine pozvao je dobrovoljne davaoce krvi da dođu, daju krv i dovedu svoje mališane na najbolje i najhumanije žurke, da se igraju pevaju, plešu, prave novogodišnje ukrase, ulepšaju radni prostor i dobiju paketiće. Akcije će biti organizovane 28. decembra od 8 do 18 sati ove i 4. januara naredne godine od 8 do 16 sati. Kako ističu u Zavodu, cilj ovog događaja je da se obezbede dovoljne količine krvi za predstojeće praznike, a deca uživaju u kreativnim radionicama sa volonterima.\n22.12.2019. - U toku je humanitarna akcija "Slatkiš za mog drugara"\n19.12.2018. - Novogodišnje iznenađenje za sve sugrađane: „ZaDEDA MRAZise“ i čeka te 60.000 RSD\n19.12.2018. - SNP: Novogodišnje iznenađenje za poslednju nedelju u decembru\nPovezane teme akcije dobrovoljnog davanja krvi crveni krst dobrovoljni davaoci krvi Narodna kuhinja nova godina novi sad novogodišnji paketići novosađani paketići Zavod za transfuziju krvi Vojvodine


Liga prvaka: Sarajevo i Celtic se dogovorili o zamjeni domačinstava, prva utakmica se igra na Koševu - Bportal.ba - Najvažnije vijesti iz BiH\nIako je žrijebom, koji je danas održan u Nyonu, odlučeno da će se prvi od dva susreta 1. pretkola Lige prvaka između Sarajeva i škotskog Celtica igrati u Glasgowu, klubovi su se dogovorili o zamjeni domaćinstava.\nTako će škotski fudbalski velikan 9. ili 10. jula gostovati na Olimpijskom stadionu “Asim Ferhatović Hase”, dok će se revanš-susret igrati sedam dana kasnije na Celtic Parku.\nOvu informaciju potvrdio je i Bordo klub objavom na svojoj zvaničnoj internet stranici.\nPobjednik duela između bh. prvaka i škotskog tima plasirat će se u drugo pretkolo Lige prvaka, dok će poraženi tim osigurati direktan plasman u treće pretkolo Evropske lige.\nOznačeno: liga prvaka, sarajevo-celtic, zamjena\nLiverpool će, ukoliko osvoji titulu, istu proslaviti “lažnim” šampionskim peharom\nUkoliko fudbaleri Liverpoola u nedjelju osvoje prvu titulu prvaka Premier lige, proslavit će je s replikom originalnog pehara. Naime, originalni trofej prvaka čuva se na Etihadu otkako ga je prošle godine osvojio Manchester City i za vikend će biti prebačen u Brighton gdje Građani igraju posljednju ovosezonsku prvenstvenu utakmicu. U posljednje kolo Premier lige City […]


Nova FIFA 17 u septembru - oradio.rs\nGodina 2016. je definitivno godina sporta! Osim letnje olimpijade i redovnih turnira, ljubitelji fudbala željno isčekuju petak, 10. jun - dan početka Evropskog prvenstva u fudbalu. Sportska godina prelila se u gaming svet, pa će tako i ljubitelji elektronskog fudbala, nakon uzbudljivog leta, imati čemu da se raduju i na jesen.\nNaime, firma Electronic Arts je sada zvanično najavila da će novo izdanje fudbalske simulacije FIFA 17, biti objavljena 27. septembra. Upravo je FIFA franšiza postala jedna od vodećih i najomiljenijih kada je u pitanju gejming, a kako javlja Tehnopolis, veliki broj fanova već jedva čeka da vidi kako će izgledati najnoviji nastavak.\nIgra će biti objavljena na više platformi, među kojima su Xbox One, PS4 i PC. Ipak, sjajna vest je i da će nova simulacija fudbala moći da se igra i na konzolama prethodne generacije, kao što su PlayStation 3 i Xbox 360.\nKompanija poručuje da je na pripremi novog nastavka fudbalske sage radila sa nekim od najboljih gejmera na svetu, kako bi gameplay bio što realniji. Igra će se oslanjati na Frostbite endžin koji koriste još neki naslovi EA kompanije, među kojima i PGA Tour i Battlefield.\nIpak, treba dodati da će verzija igre sa Frostbite endžinom biti dostupna samo na konzolama nove generacije i PC računarima.\nTizer za novu FIFA-u je svakako je dobar dodatak za predstojeće sportsko i fudbalsko leto, a možete ga pogledati ispod teksta.


Socijalna pomoć je novčana naknada namenjena socijalno najugroženijim\nNaslovna » Porodica » Porodični informator » Novčana socijalna pomoć\nNovčana socijalna pomoć je novčana naknada namenjena socijalno najugroženijim porodicama, isplaćuje se mesečno.\nŠta je materijalno obezbeđenje – socijalna pomoć?\nTo je novčana naknada namenjena socijalno najugroženijim porodicama, isplaćuje se mesečno.\nKo ima pravo na materijalno obezbeđenje – socijalnu pomoć?\nPravo na materijalno obezbeđenje imaju osobe ili porodice bez prihoda ili s prihodima manjim od minimalnog nivoa socijalne sigurnosti i ispunjavaju ostale uslove propisane Zakonom.\nIznos socijalne pomoći\nOsnovni iznos novčane socijalne pomoći, dakle, za pojedince, odnosno nosioce prava na pomoć bez ikakvih drugih prihoda za mesec oktobar 2013. godine je 7.530,00 dinara.\nOvaj iznos se za svaku sledeću odraslu osobu u porodici uvećava za 50 odsto, a za decu i maloletnika za 30 odsto. Za svako radno sposobno lice se oduzima po 500,00 dinara mesečno zbog mogućnosti propuštene zarade.\nPorodica sa više od šest članova ima pravo na pomoć za samo šest osoba.\nKo su članovi porodice?\nČlanovima porodice smatraju se supružnici i vanbračni partneri, deca i srodnici u pravoj liniji bez obzira na stepen srodstva (dede, babe, prababe, unuci, praunuci…), kao i srodnici u pobočnoj liniji do drugog stepena srodstva (braća i sestre nosioca prava), pod uslovom da žive u zajedničkom domaćinstvu.\nDete koje ne živi u porodici, a nalazi se na redovnom školovanju, takođe se smatra članom porodice.\nIzvršilac nasilja u porodici ne smatra se članom porodice, odnosno, njegovi prihodi i imovina ne utiču na pravo žrtava nasilja u porodici da ostvare novčanu socijalnu pomoć ako ispunjavaju druge uslove.\nUvećana socijalna pomoć\nOsobi koja je nesposobna za rad, odnosno porodici čiji su svi članovi nesposobni za rad, kao i samohranom roditelju sa detetom, iznos socijalne pomoći uvećava se za 20 odsto.\nMemorandum o saradnji…>>\ndokumenta finansijska isplata mali materijalno obezbeđenje memorandum o saradnji pravo socijalna pomoć vulin zahtev 2016-04-02\nPrethodni: Dan osoba sa Daunovim sindromom\nSledeći: Dan studenata – 4. april


Sremske Novine » Korak bliže „Grundfosu“\nKorak bliže „Grundfosu“\nDonošenjem Plana detaljne regulacije za kompleks za proizvodnju cirkulacionih pumpi danske kompanije „Grundfos“, učinjen je korak bliže ka realizacije jedne od najvećih stranih investicija u Srbiji. Odbornici su većinom glasova usvojili plan koji je u rekordno kratkom roku uradio Zavod za urbanizam Vojvodine na 31. sednici Skupštine opštine Inđija održanoj u petak kojom je predsedavao Aleksandra Kovačević, predsednik Skupštine. Obrazlažući značaj ove investicije Dejan Dmitrović, načelnik Odeljenja za urbanizam i stambeno-komunalne poslove rekao je da je „Grundfos“ kupio parcelu od 17 hektara u severoistočnoj radnoj zoni u Inđiji na kojoj namerava da izgradi proizvodni pogon od 70.000 kvadrata, u prvoj fazi 25.000, i, kako je najavljeno, u februaru bi trebala da krene izgradnja. Ukupna vrednost investicije je 80 miliona evra. Planirano je da u ovoj fabrici upočetku radi oko 350 radnika, po završetku sve tri faze duplo više. Od ukupne godišnje proizvodnje cirkulacionih pumpi u svetu, 50 odsto proizvede „Grundfos“. Inače, u ovom projektu zajedno učestvuju VIP fond, republička Agencija za strana ulaganja i promociju izvoza i opština Inđija.\nOdbornici su na istoj sednici usvojili Odluku o javnom prostoru za parkiranje kojom se precizira održavanje, korišćenje i naplata parkiranja i izmene i dopune Odluke o zauzeću javnih površina. Jedna od značajnih novina u Odluci o javnim parkiralištima je ta što će novac od prodaje karata za parkiranje i SMS poruka ići direktno u opštinski budžet što do sada nije bio slučaj.\n– Ovim novim modelom rešićemo velike probleme koje smo imali sa doplatnim kartama koje su ocenjene kao neustavne. Vozačima je ostavljena mogućnost da plate dnevnu kartu i ostanu 24 sata na tom parking mestu ili ako to ne uradi a isteklo im je određeno vreme za koje je uplaćeno, tretira se u skladu sa novom odlukom da ide na dnevnu kartu koju može da plati u roku od osam dana od trenutka dobijanja pisanog obaveštenja da je zadužen dnevnom kartom, kaže Siniša Filipović, zamenik predsednika opštine. Na ovaj način postići će se mnogo efikasnija naplata parkiranja i izbeći sudski sporovi. Naime, zbog neplaćenih doplatnih karti postoji preko hiljadu tužbi po ovom osnovu.\nInđijski vukovci dobili laptop računare\nPredsednik opštine Inđija obišao radove na izgradnji vrtića\nUsvojen prvi ovogodišnji rebalans opštinskog budzeta


Širenje fronta za borbu protiv korupcije\nObjavljeno: 24.05.2022. • 11:09 Autor: Kabinet ministra bez portfelja\nMinistar Zoran Miljanić primio je ambasadora Slovačke Republike Borisa Gandela. Tokom srdačnog razgovora, sagovornici su se saglasili da postoje brojne sličnosti u procesima koji su uslijedili u postkomunističkom periodu u Crnoj Gori i Slovačkoj Republici, posebno kada je riječ o izazovima poput borbe protiv visoke korupcije sa kojim su suočene dvije zemlje.\nMinistar Miljanić, govoreći o prioritetima 43. Vlade Crne Gore, kazao je da su u toku pripreme za izradu Nacionalne strategije za borbu protiv korupcije, sa ciljem uspostavljanja sistemskog okvira koji će doprinijeti efikasnosti institucija i stvaranju širokog fronta relevantnih organizacija koje se bave suzbijanjem te pojave.\nOn je naglasio i da je drugi važan korak konstituisanje Nacionalnog savjeta za borbu protiv korupcije i efikasnija saradnja svih crnogorskih institucija na tom planu.\nAmbasador Gandel kazao je da smatra da je u aktuelnim okolnostima Crna Gora dobila veliku priliku za ulazak u EU, te da je na njenim institucijama da je efikasnim radom iskoriste, odnosno da sve snage usmjere ka tom cilju.\nMiljanić je naglasio da je očekivano da i dio političkih struktura u Skupštini Crne Gore, koji nije glasao za 43. Vladu, podrži odluke koje će doprinijeti efikasnijem radu institucija, vladavini prava i uspjehu pregovaračkog procesa na putu ka EU.\nAmbasador Gandel je, s obzirom na to da njegova država ima značajna iskustva na tom planu, ponudio pomoć slovačkih eksperata u izradi Nacionalne strategije za borbu protiv korupcije.\nZoran Miljanić Boris Gandel Slovačka Republika\nSistemska borba protiv korupcije će vratiti povjerenje građana u institucije 02.06.2022.\nMiljanić – Ozan: Od suzbijanja korupcije zavisi budućnost Crne Gore 07.06.2022.\nPodrška izradi strategije i konstituisanju Savjeta za borbu protiv korupcije 03.06.2022.\nMiljanić sa predsjednikom Višeg suda Savićem: Stvoriti osnov za jačanje institucija 27.05.2022.


Skupština ostavila studente na 5 rokova i 50 bodova – Nadlanu.com\nSkupština ostavila studente na 5 rokova i 50 bodova\nObjavljeno 1. okt 2013. / 16:22:07\nSkupština Srbije nije danas uvrstila na dnevni red nekoliko zakona koje je vlada predložila po hitnom postupku, među kojima i izmene Zakona o visokom obrazovanju, a predsednik Administrativnog odbora Zoran Babić objašnjava da se time samo skida oznaka hitnosti i da će se taj prelog verovatno naći na sledećoj sednici.\nIzmene Zakona o visokom obrazovanju vlada je Skupštini Srbije uputila na usvajanje po hitnom postupku, a njime je predviđeno da u novoj školskoj godini ostane šest ispitnih rokova, kao i da uslov za upis na budžet ostane 48 poena. Babić je objasnio da je sa tog predloga samo skinuta oznaka hitnosti i da to ne znači da se u parlamentu neće raspravljati o tim rešenjima, ili da ona neće dobiti podršku.\nBabić, koji je i šef poslanika SNS, precizirao je da je na Kolegijumu Skupštine pre desetak dana već dogovren dnevni red prve sednice jesenjeg zasedanja i da je on danas samo potvrđen.“To ne znači da o tom zakonu nećemo raspravljati u narednom periodu. Siguran sam da će on dobiti podršku u parlamentu”, rekao je Babić.\nSkupština Srbije započela je danas jesenje zasedanje sednicom na kojoj se nalazi 25 zakonskih predloga i drugih akata, a poslanici pored tog zakona na dnevni red nisu uvrstili još nekoliko vladinih predloga poput izmena zakona o pomorskoj plovidbi, o javnim putevima …Takođe, na dnevni red nije uvršteno i nekoliko predloga opozicije, među kojima su i oni DS za izmene zakona o glavnom gradu, lokalnoj samoupravi i lokalnim izborima.\nVlada je juče usvojila Predlog zakona o izmenama i dopunama zakona o visokom obrazovanju koji predviđa da studenti koji u školskoj 2012/13. godini ostvare najmanje 48 ESPB bodova mogu da 2013/14. budu finansirani iz budžeta. Prema aktuelnom zakonu, taj uslov ostvaruju sa 50 bodova.\nTakođe, vlada je usvojila predlog studenata da u novoj školskoj godini ostane šest umesto pet ispitnih rokova.\nDovitljiva majka: Dete u imaginarnim avanturama (FOTO)\nKrivične prijave zbog pretnji pred Paradu ponosa\nUsvojen zakon: Posebna zaštita trudnica i dece\nAuto-škole najavile protest


20 Nov 2017 Komentara (0)OsiguranjeInternetom / Nova godina / Srećna Nova godina /\nSutra, 21.novembra biće tačno četiri godine od kada smo Vam se po prvi put obratili preko portala OsiguranjeInternetom. Za nama je još jedna godina sa interesantnim dešavanjima na tržištu osiguranja, a mi smo uložili svoj maksimum da sva ta dešavanja ispratimo i da na jednom mestu za Vas prikupimo sve relevantne informcije na temu osiguranja u našoj zemlji.\nKratko da Vas podsetimo: Kraj prošle godine doneo je konačno povlačenje AXA osiguranja sa tržišta Srbije nakon šte je svoj portfelj prodala VIG Grupi kao i saznanje da država još uvek neće ići u privatizaciju našeg najvećeg osiguravača Dunav osiguranja, dok je na međunaradnom planu pažnju privukla činjenica da je nivo štetnih događaja u 2016. godini dostigao rekordan nivo! Najzanimljivija priča u januaru ove godine je bio "pokušaj" jedne od najvećih italijanskih banaka Intesa San Paolo da preuzme jednog od lidera evropskog tržišta osiguranja Generali osiguranje. Na kraju od ovog posla nije bilo ništa ali je i sama priča na ovu temu pozitivno delovala na poslovanje oba ova italijanska giganta. Regionalno, u Crnoj Gori, Grawe osiguranje je preuzelo Merkur što je prvi korak ka ukrupnjavanju tržišta u ovoj zemlji, a nešto slično se desilo i u BiH gde je Grawe u martu preuzeo VGT osiguranje i značajno ojačao svoju poziciju na ovim prostorima. Takođe svo ovo vreme smo sa interesovanjem pratili i "sagu" o pokušajima hrvatske Adris grupe, inače vlasnika najvećeg hrvatskog osiguranja, Croatia osiguranja, da preuzme slovenačku Sava Re grupu, gde su mu se isprečili slovenački regulatori tržišta osiguranja koji su ga do sada uspešno osujetili u ovoj nameri. Jun mesec je doneo tragediju u londonskom neboderu koja je ponovo pokrenula pitanje protivpožarne sigurnosti u "jefinim" zgradama za masovno stanovanje kao i samo osiguranje takvih objekata. Leto je na globalnom nivou donelo katastrofalne uragane koji su naneli ogromnu štetu Karipskom regionu i Sjedinjenim Američkim Državama, kao i razorne zemljotrese u Meksiku, a kod nas je nakon poslovne bure Napred Razvoj preuzeo građevinskog giganta Energoprojekt što je rezultiralo i sporom oko preuzimanja energoprojektove osiguravajuće kuće, Energoprojekt Garant. Kako Narodna Banka Srbije (NBS) nije dozvolila da Napred Razvoj, posredno kroz vlasništvo Energoprojekta preuzme ovu osiguravajuću kuću, to je dovelo do odluke da se Energoprojekt Garant proda slovenačkom osiguravaču Sava. U septembru nas je NBS kao supervizor tržišta osiguranja izvestila da je domaće tržište osiguranja uspešno prošlo kroz stres test koji predstavlja projekciju finasijskog stanja osiguravača u slučaju ostvarenja ekstremno štetnih događaja. Regionalno, krajem oktobra VIG je preuzeo Merkur osiguranje u BiH što dovodi do daljeg ukrupnjavanja tržišnih učesnika u ovoj zemlji i nastavak je tendencije povlačenja Merkur osiguranja sa regionalnog tržišta. Uz ovo i da nas krajem novembra očekuju prvi Srpski dani osiguranja u organizaciji Udruženja Osiguravača Srbije što je još jedan pozitivan korak u razvoju ovog tržišta u našoj zemlji. Želimo da istaknemo da je u prethodnoj godini više osiguravajućih kuća izašlo na tržište sa novim vrstama osiguranja, kao i novim i atraktivnijim ponudama u već tradicionlanim oblicima osiguranja što je dokaz dlajeg unapređenja tržišta i, bar po ponudi, približavanja onome što osiguravajuće kuće nude na razvijenim tržištima. Na kraju, posebno značajno za nas, želimo da istaknemo saradnju sa Društvom za posredovanje u osiguranju VIB d.o.o. Beograd koje je prepoznalo naš portal kao odličnu mogućnost da se na najbolji način predstavi na srpskom tržištu osiguranja, a nama mogućnost da još više radimo na unapređenju samog portala i da zadržimo objektivnost u pristupu svim pitanjima kojima se naš portal bavi.


SRBOBRAN – Početkom maja, Naftna industrija Srbije najavila je početak geofizičkih ispitivanja na teritoriji nekoliko opština u Bačkoj – Srbobranu, Bečeju, Žablju, Temerinu i Malom Iđošu. Kako je prenela RTV, iz kompanije su poručili da će se maksimalno truditi da tokom izvođenja radova ne remete svakodnevni život meštana kojima će nadoknaditi svu, eventualno nastalu štetu, a najavili su i početak razgovora s lokalnom samoupravom Bečeja o seizmičkim ispitivanjima koja će se obaviti na 650 kvadratnih kilometara južnobačkog regiona. S druge strane, u Srbobranu kažu da se, iako zakon predviđa obavezu izvođača da 15 dana pre početka radova obavesti lokalnu samoupravu i rudarskog inspektora, često dešava da se za radove sazna tek kada oni počnu.\n– Naftovod u opštini Srbobran u nekoliko navrata postavljen je bez dozvola i znanja nadležnih organa, pa smo došli u situaciju da je zaštićeni park prirode „Beljanska bara“, po čijem dnu prolaze naftovodi, ugrožen u toj meri da u slučaju pucanja, nastupa ekološka katastrofa. Takođe, svedoci smo početka radova izvan eksploatacionog polja u naseljenom mestu Turija, gde se buši bez prethodne saglasnosti – upozorio je za naš list Marko Lutkić, pomoćnik predsednika opštine Srbobran. Prema najnovijim informacijama koje lokalna samouprava ima, istražno polje se širi na skoro celu teritoriju opštine Srbobran, a zatim će uslediti i proširenje eksploatacionog polja, nakon čega se može očekivati bušenje na svakom koraku. Lutkić upozorava da Srbobran trpi štetu i zbog činjenice da NIS rudnu rentu plaća tri, a ne sedam procenata, u skladu s važećim Zakonom o rudarstvu i geološkim istraživanjima. – Na taj način, opština Srbobran se svake godine ošteti za oko 160 miliona dinara predviđenih za infrastrukturna ulaganja i podizanje kvaliteta života građana – navodi Lutkić. I dok rudna renta u Mađarskoj iznosi 12%, u Bugarskoj 12,5%, u Sloveniji 18%, a u Rusiji čak 22%, kod nas se ni tih 7% ne poštuje.\nMilioni idu gradovima bez bušotina\nOvih dana završen je i NIS-ov konkurs „Zajednici zajedno 2015.“, u okviru kojeg se finansiraju 152 projekta s ciljem da se unaprede uslovi života u lokalnim zajednicama u kojima kompanija posluje, i doprinese njihovom razvoju. Kako ukazuje Lutkić, rezultati konkursa pokazuju da je grad Beograd, recimo, dobio 20 miliona, Čačak 8, ili Niš 5 miliona. – Svi ovi gradovi nemaju nijednu bušotinu na svojoj teritoriji. S druge strane, opštine Srbobran i Kanjiža, u kojima se buši i ispumpava nemilosrdno, dobile su po pet miliona – upozorava on.


Ostali sportovi - Karate: Stojadinov i Nedić u Nemačkoj, a Bitević na Kopaoniku\nNapisano u kategoriji Ostali sportovi, 8 avgusta, 2017\nKarate klub »Dinamo« dvadeset godina ima odličnu sardanju sa klubovima i Nemačke kao i sa samom Nemačkom karate federacijom. Takmičari »Dinama« su učestvovali puno puta na velikim turnirima kao što je Bawaria open u Nemačkoj i bili učesnici letnjih kampova u Fidrishafenu i Ravensburgu.\nKruna te sardanje je svakako poziv Predragu Stojadinovu, šefu stručnog štaba »Dinama« da bude jedan od instruktora na tradicionalnom letnjem kampu u Ravensburgu. Stojadinov je prihvatio poziv i mladi Nemčki takmičari imali su prilike da stiču nova znanja i uče od našeg svetskog prvaka. Brojna svetska trenerska imena kao što su japanski instruktor Nishimura, namačka legende Ginter Mor i Lazar Bošković samo su deo instruktorske ekipe koja godinama vodi ovaj kamp.\nPosebno zadovoljstvo za Peđu bilo je gostoprimstvo Lazara Boškovića dugogodišnjeg reprezentativca Nemačke i šampiona i vicešampiona sveta u lakoj kategoriji 2000. i 2002-ge godine koji je upravo iz kluba u Ravensburgu. Veliko, ali prijatno iznenađenje Peđi je priredio njegov učenik i dugogodišnji takmičar i reprezentativac »Dinama«, Strahinja Nedić koji sada radi i živi u Konastancu u Nemačkoj. Strahinja je iskoristio priliku da se vidi sa trenerom tako što se bez najave našao u vrsti na Peđinom treningu i normalno bio je i uspešan asistent na samom trenigu.\nIako nije više aktivan takmičar Strahinja nije propustio priliku da vidi svog trenera i bude učesnik kampa na kojem je kao mlad takmičar bio nekoliko puta. Karate reprezentativci koji su ušli u Olimpijski program počeli su svoje prve dvonedeljne pripreme na Kopaoniku. Prva pesnica Srbije, Slobodan Bitević pakleno radi sa svojim kondicionim trenerom i sparing partnerom Dejanom Cvrkotom, a ovo je početak ozbiljnog pripremanja za nastupe na velikim turnirima i Evropskom prvenstvu u Novom Sadu, na kojima će se vaditi viza za Tokio.\nJiniori i kadeti počeli su sa treninzima na Sportskom centru »Mladost«, a talentovana juniorka Jana Kojčić putuje u Apatin na pripreme perspektivnih takmičara Vojvodine.


Dodik: RS nije podeljena, već ima vlast i opoziciju - 15.11.2016, Sputnik Srbija\nDodik: RS nije podeljena, već ima vlast i opoziciju\nPredsednik Republike Srpske Milorad Dodik izjavio je danas u Srebrenici da u Srpskoj ne postoje dva bloka, da nije politički podeljena, već, kako je rekao, ima... 15.11.2016, Sputnik Srbija\nvesti, svet, republika srpska (rs), milorad dodik, region\n22:21 15.11.2016 (Osveženo: 03:39 26.08.2021)\n© REUTERS / /Dado Ruvic Predsednik Republike Srpske Milorad Dodik\nPredsednik Republike Srpske Milorad Dodik izjavio je danas u Srebrenici da u Srpskoj ne postoje dva bloka, da nije politički podeljena, već, kako je rekao, ima grupu partija koje su dominantno u vlasti u opštinama i na nivou Republike, i ima opoziciju.\nDodik je na konferenciji za novinare, nakon razgovora sa načelnikom Mladenom Grujičićem, rekao da opozicija u RS ima kapacitet ali nije „al pari“ onome što jeste vlast.\nNa pitanje da komentariše odluku Saveza za promene da prekidaju saradnju sa njim i SNSD-om, partijom na čijem je čelu, Dodik je rekao da opozicija ne može prekinuti saradnju koja nije ni postojala, poručivši da je on uvek otvoren za razgovore.\nTrampov savetnik: Ako može nezavisno Kosovo, može i nezavisna Srpska\n15 Novembar 2016, 17:52\n„Smatram da je (lideru SDS) Vukoti Govedarici bio potreban neki izlaz, pa je isfabrikovana ova priča o ’crnim listama‘ da bi objasnio zašto ne želi da razgovara. Nismo razgovarali ni ranije“, naveo je Dodik, koji međutim smatra da je razgovor potreban s obzirom na, kako je kazao, ove svetske okolnosti i na buduće procese i događaje u BiH.\nOdgovorni političari treba da razgovaraju, ne samo u Srpskoj, nego i u BiH, da procenimo kako da se u te procese uključimo i kako da najbolje prođemo, kazao je Dodik, prenela je RTRS.\nDodik je rekao i da je Dejtonski sporazum najbolje što se dogodilo BiH, te da je taj sporazum ušao u fazu kada se mora preispitati ono što je dograđeno u njemu.\nKrajnje je vreme, kazao je, da se u BiH sedne i uradi realno moguće, da se uvaži interes sva tri naroda i onih koji žive u BiH i da se zahvali strancima za njihov intervencionizam koji se u institucionalnom smislu nije pokazao kao najbolje rešenje.\nDodik: Napadi opozicije pokušaj gubitnika da opravdaju poraz\n14 Novembar 2016, 22:14\nOcenio je da je međunarodni faktor BiH značajno pomogao i treba mu, kaže, ostati zahvalan, ali da je krajnje vreme da stranci odu iz Ustavnog suda BiH i mikroodlučivanja u BiH i njenim institucijama.\nSmatra da je vreme da visoki predstavnik ode iz BiH i da BiH dogovorom vlastitih subjekta preuzme svoju sudbinu, jer će u suprotnom ostati nikada dovršena zemlja, nesposobna, nedorečena i smučiće se svima koji u njoj žive.\n„Dejtonski sporazum je nasiljem visokih predstavnika menjan bez volje i predviđene procedure entiteta. Nezadovoljni smo svim otetim nadležnostima koje su prenesene na nivo BiH i tražimo raspravu o tome da se sve vidi“, kazao je Dodik.


«USPOMENE IZ TUĐINE» U BORSKOM NGC - MEDIJA CENTAR BOR );\n«USPOMENE IZ TUĐINE» U BORSKOM NGC\nU prisustvu potomaka starih srpskih ratnika, predstavnika opštine Bor i građana Mesne zajednice Novi centar, sinoć je otvorena izložba dokumenata i fotografija «Uspomene iz tuđine» o stradanjima srpskog naroda i vojske u Prvom svetskom ratu. Goste je pozdravio i izložbu otvorio Borko Gajić, predsednik Saveta MZ Novi centar. O izložbi je govorio i autor , profesor Vukašin Jović podsećajući da je prikupljeno više od 60 eksponata i da je to samo deo velike i stalne postavke koju će obogatiti potomci srpskih ratnika iz Timočke krajine. Brana Filipović, predsednik Podružnice Udruženja potomaka ratnika 1912-1918. istako je da se ova organizacija omasovljuje i da je za njen program sve više zainteresovanih. On je pohvalio Muzej rudarstva i metalurgije za pripremanje izložbe ( ista postavka, ali sa više eksponata nedavno je otvorena i u Galeriji Muzeja) naglašavajući da će izdavačka delatnost ubuduće biti u prvom planu, jer dosta je nepoznanica o tom, najtežem a slavnom vremenu Srbije i srpskog naroda.\nIzložba je otvorena svakog dana u novim prostorijama MZ Novi centar od 7 do 15 sati.


Sedmi međunarodni festival dokumentarnog filma i televizijskih formi „Grafest“ počinje danas u Domu kulture u Gračanici u 19 sati i trajaće do 8. novembra.\nProjekcije će se paralelno dešavati i u Kosovskoj Mitrovici (u KC „Akvarijus“ od 6. do 9. novembra), a po prvi put deo programa će se prikazati i u Prizrenu - u okviru Bogoslovije „Sveti Kirilo i Metodije“, 7. novembra u 14 časova.\nTakmičarski program festivala namenjen je dokumetarnim radovima nastalim u okviru postojećih produkcija na KiM, ove godine, od 24 prijavljena rada u konačan izbor ušlo je 12, to su mahom srednjemetražne dokumentarne televizijske forme.\nRevijalni program sastoji se od svega nekoliko pažljivo odabranih fimova iz aktuelne domaće i evropske dokumentarne produkcije, takođe po izboru selektora.\nŽiri ovogodišnjeg Grafesta su: Reditelj Tanja Fero, novinar Nevena Matović, producent Anđelka Ćup, i publicista Đorđe Jevtić.\nFestival će otvoriti uzbudljivo putovanje kroz istoriju, majstorski sklopljen film Miloša Škundrića „Dugo putovanje u rat“. Autor filma i selektor festivala će se publici obratiti, a po završetku filma bublika će imati prilike i da popriča sa njim.\n“Grafest” je osnovan sa namerom da lokalnim stvaraocima pruži platformu za razvoj i povezivanje, kao i da oživi bioskop u Gračanici i ovdašnju publiku upozna sa tokovima savremene dokumentaristike.\nU okviru festivala tradicionalno će održati i predavanje, dok je ulaz na sve festivalske projekcije i dešavanja je besplatan.\nFestival pomažu Ministarstvo kulture i informisanja Republike Srbije, Kancelarija za Kosovo i Metohiju Vlade Republike Srbije, Opština Gračanica, Skupština opštine Priština, a ove godine podrška je došla i od Filmskog centra Srbije.


Borovi još pod snegom / Rastusa\nBorovi još pod snegom\nPRVI dan proleća i visoke temperature nisu uticale na to da se otopi sneg na planini Borja\nNovosti iz okoline / 24. 03. 2015\nPrvog dana proleća reporteri "Novosti" boravili na planini Borja, na putu od Banjaluke prema Tesliću. Izletište "Hajdučke vode" sprema se za nove goste.\nPRVI dan proleća i visoke temperature nisu uticale na to da se otopi sneg na planini Borja, na putu od Banjaluke prema Tesliću, gde su reporteri "Novosti" zatekli čak 40 centimetara snega! Skijaške staze poznatog izletišta "Hajdučke vode" cele zime su bile na usluzi brojnim posetiocima, zbog blagih padina pre svega amaterskim skijašima i deci.\nOno što ovu planinu izdvaja od ostalih jeste kombinacija mirisa belog i crnog bora, što je po mišljenju zdravstvenih stručnjaka, jedinstven spoj, jer izuzetno povoljno utiče na disajne organe čoveka, posebno dece. Zbog toga u hotelu i restoranu "Hajdučke vode" spremno ispraćaju kraj zimske i početak prolećne i letnje sezone.\n- Deca ovde imaju mogućnost da šetaju na oko 2,5 kilometra uređenih staza, da im se drži nastava u prirodi, voze bicikl, bave se raznim sportovima, postoji i igraonica za manju decu, jednom rečju sve je prilagođeno ovom uzrastu - kaže nam Vujadin Pešević, iz službe prodaje u "Hajdučkim vodama".\nIME PO HAJDUCIMA\nPLANINA Borja je u prošlosti bila dom hajduka, koji su se na drumovima obračunavali sa turskim trgovcima, štiteći siromašne. Najpoznatiji hajduk na ovim prostorima bio je hajduk Kosta, koga kroz vekove prati priča o tome kako je naterao Turke da sa prostora Vrbanjaca prenesu sedru za obnovu manastira Liplje.\nU planu ovog izletišta je, kaže Pešević, da se ubrzo otvori i jedan manji zatvoreni i otvoreni bazen, a kad se tome, uz već postojeću konferencijsku salu, pridoda i planirani biznis klub, ovaj turistički kutak na Borju će imati potpuno zaokruženu ponudu.\nPoseti ovoj svojevrsnoj vazdušnoj banji, osim svežeg planinskog vazduha, sigurno doprinose i brojni planinski izvori, gde po vodu dolaze i turisti iz banjalučkog i dobojskog kraja.\nU okruženju samog hotela ovih dana užurbano traju radovi, kako bi što spremniji dočekali goste i obogatili svoju ponudu. Još pre dve godine krenulo se u "osvajanje tržišta".\nIzletište "Hajdučke vode" dobilo je i posebno priznanje od Centra za ekonomske analize RS koje je ovo mesto uvrstilo među najuspešnija privredna i turistička preduzeća u RS.


Novosadsko pozorište, Újvidéki Színház, osnovano je 1974. godine s idejom da pomogne u očuvanju kulturnog identiteta Mađarskog naroda u Vojvodini. Ova priznata ustanova učestvovala je na svim domaćim i nizu regionalnih festivala, a gotovo da se ni sa jednog nije vratila bez vrednog priznanja. U skladu sa tim javlja se stalna potreba za adekvatnim inoviranjem opreme za rad.\nTako je naša kompanija ovom pozorištu isporučila Everdeck mobilnu binu za realizaciju bogatog repertoara u koji su uvrštena klasična, ali i eksperimentalna dela mađarske i svetske literature.\nDimenzije dopremljene mobilne bine iznose 10 x 8 m, a proporcije jednog binskog segmenta (panela) iznose 200 x 100 cm. Okvir panela izrađen je od aluminijuma, a gornji sloj od brodske šperploče debljine 12 mm, vodootpornog i vatrootpornog materijala sa površinom protiv klizanja.\nBina je predviđena za korišćenje kako u zatvorenom, tako i na otvorenom prostoru i sertifikovana je na opterećenje od 750 kg/m². Maksimalna težina jednog binskog segmenta iznosi 35 kg, a njegov okvir opremljen je sa četiri nosača za noge i dodatkom za povezivanje između samih segmenata i nogu, što garantuje sigurnost i pouzdanost pri realizaciji predstava zbog vibracija koje se javljaju prilikom izvođenja. Isporučene fiksne kvadratne noge imaju visinu od 20 i 40 cm, a teleskopske od 60 do 100 cm. Binski segment poseduje TUV sertifikat koji potvrđuje navedene parametre.\nKonstrukciju upotpunjuju i podesive stepenice za visinu od 60 do 100 cm sa rukohvatima i sigurnosnim ogradama.\nSigurni smo da je su uz novu mobilnu binu nagrade i zadovoljstvo verne publike Novosadskog pozorišta zagarantovani.


Vesti online / Vesti / Svet / EU uzvraća Trampu - uvodi carine na robu iz SAD: Prvi na spisku "Levis"\nEU uzvraća Trampu - uvodi carine na robu iz SAD: Prvi na spisku "Levis"\nU znak odmazde za potencijalno uvođenje carina Vašingtona, trgovinski šefovi Evropske unije bi mogli da uvedu carine od 25 odsto na uvoz robe iz SAD, u vrednosti od 3,5 milijardi dolara.\nPrvo stop "Levisu"\nEvropska komesarka za trgovinu Sesilija Malmstrem navodi za Bi-Bi-Si da se američki džins brend "Levis", motori "Harli Dejvidsona" i američki burbon viski nalaze na listi proizvoda iz SAD koji bi mogli biti oporezovani.\n- Razmatramo mogućnosti uvođenja kontramera, što znači da ćemo takođe uvesti poreze ili carine na uvoz iz SAD u Evropsku uniju - rekla je Malmstremova, a prenosi Raša tudej.\nAmerička kompanija "Levis" je saopštila da se oštro protivi bilo kakvim trgovinskim ograničenjima.\n"Podržavamo otvorena tržišta i slobodnu trgovinu gde svi igraju po pravilima. Jednostrano uvođenje carina nosi rizik od odmazde i destabilizuje globalnu ekonomiju, zbog čega će na kraju ispaštati američki brendovi, radnici i potrošači", navodi se u saopštenju te kompanije.\nUkoliko SAD uvedu porez na evropski čelik, EU će odmah, prema rečima Malmstremove, preduzeti hitne akcije pred Svetskom trgovinskom organizacijom.\nTramp je prošle nedelje objavio da će SAD uvesti visoke tarife na uvoz čelika i aluminijuma, precizirajući da će tarifa na uvoz čelika biti 25 odsto, dok će na aluminijum biti deset odsto.


Ekonomska saradnja na Balkanu više nego skromna - 22.05.2015, Sputnik Srbija\nSrbija podržava sva nastojanja za postizanje integrisanog, sveobuhvatnog i održivog ekonomskog rasta u regionu do 2020. godine, rekao je šef srpske diplomatije... 22.05.2015, Sputnik Srbija\npolitika, vesti, albanija, tirana, zapadni balkan, balkan, srbija, ivica dačić, ministarstvo spoljnih poslova, proces saradnje u jugoistočnoj evropi, severna makedonija\n22:45 22.05.2015 (Osveženo: 10:48 24.08.2021)\nSrbija podržava sva nastojanja za postizanje integrisanog, sveobuhvatnog i održivog ekonomskog rasta u regionu do 2020. godine, rekao je šef srpske diplomatije Ivica Dačić na godišnjem sastanku Regionalnog saveta za saradnju i Sastanku ministara spoljnih poslova Procesa saradnje u jugoistočnoj Evropi, koji se danas i sutra održava u Tirani.\nPosle prve godine primene više od 80 mera za ekonomski razvoj regiona — rast direktnih stranih investicija, zarada i trgovinske razmene u jugoistočnoj Evropi, zapošljavanje više od 300.000 visokoobrazovanih kadrova u regionu do 2020. — rezultati su više nego skromni, ocenjeno je na godišnjem sastanku saveta za regionalnu saradnju u Tirani.\nStopa ekonomskog rasta u regionu je tek nešto iznad nule. Od početka krize koja je pogodila sve zemlje regiona, koja je udvostručila spoljni dug svake od njih, bez posla je ostalo više od 800.000 ljudi.\n„Najveći problem je zapošljavanje. Dakle, tu najviše škripi, upravo zbog toga što su u ovom trenutku tržište rada i obrazovna politika dosta neusklađeni i zbog onoga čega smo svi bili svesni, a to je trostruki ozbiljni ekonomski udar od 2008. do danas“, rekao je generalni sekretar Saveta Goran Svilanović.\nZa ekonomsko integrisanje i stabilizaciju regiona potreban je i dijalog političke elite u regionu. Zato se u Albaniji veliki značaj pridaje predstojećoj poseti premijera Srbije Aleksandra Vučića Tirani, gde će sa albanskim kolegom Edijem Ramom i zvaničnicima razgovarati i o projektima od regionalnog značaja.\n„Zato je i poseta premijera Rame Beogradu bila veoma korisna. Siguran sam da će i poseta Vučića biti značajna, pre svega za razvoj odnosa Srbije i Albanije, ali i za stabilnost u čitavom regionu“, ističe šef srpske diplomatije Ivica Dačić.\n„Pre svega, ta poseta je veoma važna prekretnica na bilateralnom nivou, jer smo prošle godine imali prvu posetu albanskog premijera Srbiji posle sedam decenija, a sada srpski premijer dolazi u Albaniju. Kao drugo, poseta srpskog premijera je važna i zbog demokratske stabilnosti u regionu“, kaže albanski ministar spoljnih poslova Ditmir Bušati.\nDačić je podržao izbor Gorana Svilanovića za generalnog sekretara Regionalnog saveta za saradnju u drugom mandatu.\n„Tokom mandata aktuelnog generalnog sekretara, RSS je dodatno dobio na značaju, kako u našem regionu tako i u Briselu, prevashodno zahvaljujući njegovom konstantnom zalaganju za nastavak evropskih integracija Zapadnog Balkana. U tom periodu uvećan je budžet RSS, a zahvaljujući radu Gorana Svilanovića i konstruktivnom postavljanju Republike Srbije, usvojene su izmene Statuta RSS, što je dovelo do sveobuhvatnog uključivanja svih učesnika iz regiona Zapadnog Balkana u njegov rad“, rekao je Dačić.\nIvica Dačić je rekao da je na putu ka ostvarenju svog glavnog spoljnopolitičkog cilja, članstva u Evropskoj uniji, Srbija demonstrirala doslednost, kroz ostvarivanje ambiciozne reformske agende i kroz konstruktivan pristup dijalogu sa Prištinom.\nDačić je ocenio da je godinu i po nakon otvaranja pregovora o pristupanju, došlo vreme da se pređe na novu, zahtevniju fazu u odnosu sa EU i otvore prva pregovaračka poglavlja.


Maj 18, 2019 20:25\nPut kao u Švajcarskoj ili Austriji\n"Beskrajno sam srećna i ponosna na ovaj poduhvat, srećna sam i ponosna što završavamo južni krak Koridora 10 i taj veliki poduhvat kroz Grdelicu. Želim da čestitam svim građanima jer je ovo za sve građane istorijski dan", rekla je premijerka na petlji Predajane koju je obišla zajedno sa predsednikom Srbije Aleksandrom Vucičhem i ministrima u Vladi.\nVečerašnjem puštanju u saobraćaj deonice autoputa na Koridoru 10 kroz Grdeličku klisuru prisustvovao je i veliki broj stranih ambasadora, a predsednik Aleksandar Vučić je rekao da mu je drago što su prisutni.\nOd kada znam za sebe slušam priču o Koridoru 10...", rekao je Mladenović."Svi gradovi na ruti Koridora 10 će naći svoju računicu. Dobijamo vezu Istok - Zapad i tako ćemo učvrstiti vezu sa zemljama koje su nam prijatelji.\n"Ko u cuda veruje čuda i stvara", dodao je predsednik opštine Vladičin Han.\nZavršili ono što niko godinama nije uspeo\n"Most Vrla je najlepši projekat na prostorima bivše Jugoslavije! Zahvalan sam i srećan što sam predsednik zemlje koja je uspela da se izbori sa stvarima sa kojima pre nismo uspeli da se izborimo. Živela Srbija!", naveo je predsednik Srbije u poruci objaveljnoj uz kraći video-snimak sa te denice Korodira 10.


Zlo ništa ne radi u pola - Sportske.net\nZlo ništa ne radi u pola\nStara srpska poslovica u potpunosti se može primeniti na situaciju u fudbalskom klubu Crvena zvezda. Nakon dva uzastopna poraza u Superligi i ostavke predsednika, usledila je i povreda najboljeg strelca ekipe i to baš pred "večiti" derbi.\nFudbalski klub Crvena zvezda nalazi se u velikim problemima uoči 143. "večitog" derbija a povreda Ognjena Mudrinskog došla je kao so na ranu.\nMudrinski je današnji trening napustio dvadeset minuta pre kraja zbog jakih bolova u leđima a težina povrede znaće se tek nakon naknadnih pregleda.\nCrvena zvezda je i bez povrede golgetera imala dovoljno briga jer je nakon dva vezana poraza u domaćem šampionatu "večiti" rival povećao bodovnu prednost na osam poena a situacija u upravljačkoj strukturi kluba je katastrofalna.\nVest o povredi Ognjena Mudrinskog stiže samo nekoliko časova nakon potvrde da će Aleksandar Pantić, najverovatnije, morati da bude podvrgnut operaciji meniskusa kolena zbog udarca koji je zadobio na meču sa Jagodinom.\nAleksandar Janković sada može da se nada da Mudrinski nije ozbiljnije povređen te da će do subotnjeg derbija uspeti da dođe u formu neophodnu da zaigra u špicu napada Crvene zvezde.


"Otac nam je odluku saopštio još kad smo bili mali i nismo imali izbora. Rekao nam je da je bolje ne voditi život koji je suviše udoban i na uzlaznoj putanji i da ćemo više ceniti stvari ako ih steknemo korak po korak", otkrio je Aleks.\nOn će postati predsednik kompanije Sentalin grupa kada se njegov otac povuče. Trenutno, kao potpredsednik, radi na modernizaciji agencije. Nadgleda uvođenje virtuelnog razgledanja nekretnina i radi na otklanjanju smetnji na platformama preko kojih se uživo odvija prodaja i iznajmljivanje nepokretnosti. Tako zarađuje redovnu platu, dok firma ima promet od nekoliko miliona američkih dolara dnevno. Ujedno i štedi za stan.\nFondacija koju je njegov otac osnovao prenela je ulog u fondove za smanjenje siromaštva u ruralnoj Kini. Novac se ulaže u izgradnju infrastrukture i finansijsku podršku deci koja nemaju mogućnost za školovanje.\nBil i Melinda Gejts smatraju da bi bogatstvo uništilo njihovu decu\nPoznati su primeri kao što je onaj Bila Gejtsa (Bill Gates), koji je bogatstvo od 74 milijarde dolara ostavio humanitarnoj organizaciji za iskorenjavanje siromaštva i bolesti. Pobrinuo se da njegovo troje dece njom ne upravlja, jer je smatrao da bi ih bogatstvo uništilo.\nTakođe, vlasnik nemačkog lanca drogerija Gec Verner (Götz Werner) celokupan udeo u vlasništvu prebacio je u humanitarne svrhe. Njegovo sedmoro dece nije nasledilo imovinu vrednu više od jednu milijardu evra, jer je mišljenja da deca kvalitetnim obrazovanjem zaslužuju dobar start, ali ne i da im roditelji obezbede doživotno blagostanje.


Šef Svetske zdravstvene organizacije (SZO) upozorio je danas da će se svet suočiti sa „katastrofalnim moralnim neuspehom“ ako bogate zemlje prigrabe vakcine protiv Kovida-19 na uštrb siromašnih zemalja.\nOn je osudio „egoistički“ stav bogatih zemalja i oštro kritikovao proizvođače vakcina koji traže regulatorna odobrenja u bogatim zemljama rađe nego da podnesu svoje podatke Svetskoj zdravstvenoj organizaciji da dobiju zeleno svetlo za upotrebu njihove vakcine na svetskom nivou.\nOn je naveo primer da je jednoj siromašnoj zemlji dato samo 25 doza.\n„Ne 25 miliona, ne 25.000, nego samo 25“, rekao je Tedros ne navodeći o kojoj zemlji je reč.\nTedros je pohvalio naučno dostignuće proizvodnje vakcina za manje od godinu dana od izbijanja pandemije u Kini. Istovremeno je ukazao da, iako neke zemlje daju uveravanja o ravnopravnom pristupu vakcinama, one daju prioritet svojim sporazumima sa proizvođačima, čime podižu cene i pokušavaju da zaobiđu red.\nPo njegovim rečima, situacija se dalje pogoršava time što su proizvođači dali prioritet za odobrenje tih vakcina regulatornim telima u bogatim zemljama gde je dobit najviša umesto da podnesu kompletne podatke SZO.


Tony Cetinski - Vesti - Svet Plus\ntony cetinski najnovije vesti\nToni Cetinski rekorder po zaradi na 29. Danima piva u Zrenjaninu\nToni Cetinski je sa honorarom od preko 16.000 evra rekorder na ovogodišnjoj manifestaciji "Dani piva" održanoj u Zrenjaninu. Odmah za njim je Željko Samardžić sa 12.000 evra.\nUhapšeni roditelji Tonija Cetinskog: Ovo su najteži trenuci za nas, ostaje mi ..\nRoditelji hrvatskog muzičara Tonija Cetinskog, bračni par Vinka i Mirko Cetinski, opet su u centru afere koja ih prati od 2011., kada su protiv njih podignute tužbe zbog krivotvorenja novca. Sada su uhapšeni, a njihov sin Toni se ogorčeno obratio javnosti.\nToni Cetinski: Svaki susret sa publikom u Srbiji je neverovatan!\nPevač Toni Cetinski pevao je na koncertu u Vrnjačkoj Banji gde je proslavio dvadeset i pet godina svoje karijere, a sam nastup počeo je vriskom publike koja ga uvek oduševljeno dočeka.\nPremijera: Toni Cetinski - Žena nad ženama! Hit singl dobio i spot! (Video)\nNakon što je singl Tonija Cetinskog "Žena nad ženama" u rekordnom roku zauzeo vrhove top lista širom regiona, pevač predstavlja video-spot za tu pesmu i najavljuje novi studijski album.\nNovi singl Tonija Cetinskog "Žena nad ženama" u celosti je objavljen, a publika ga je premijerno imala priliku čuti danas na zagrebačkom Narodnom radiju. Ovo je ujedno i najavni singl novog studijskog albuma, koji će se na tržištu pojaviti na jesen.\nToni Cetinski - Žena nad ženama, poslušajte refren novog hit singla! (Video)\nToni Cetinski, muzičar koji je u 25-godišnjoj karijeri upisao nebrojeno mnogo hitova, rasprodao sve relevantne dvorane u regiji i već je godinama u samom vrhu regionalne muzičke scene, predstavlja sutra, 10. juna vernoj publici svoj novi singl "Žena nad ženama".


PCVesti - Dellov “sve u jednom” računar za poslovne korisnike\nS namerom da ponovo osvoji što veći deo tržišta, kompanija Dell je je juče najavila svoj prvi “sve u jednom” računar za mala i srednja preduzeća.\nVostro All-In-One namenjen je malim i srednjim firmama koje žele uređeniji i produktivniji radni prostor, rekao je Kirk Šel, direktor grupe za proizvode Vostro u kompaniji Dell.\n“Sve u jednom” računar ima procesor i monitor u jednom kućištu sa kojim se povezuju miš i tastatura. Iako manji od standardnih stonih računara, ti sistemi imaju iste performanse.\nNamenjeni su za korišćenje u prijemnim odeljenjima, recepcijama, učionicama za obuku, projektantskim biroima i prostorima namenjenim kupcima, rekao je Šel. “Sve u jednom” računar može da zameni stone sisteme i u kućnim kancelarijama, agencijama za nekretnine ili prodavnicama na malo.\nPošto Dell već kućnim korisnicima nudi “sve u jednom” računare, postavlja se pitanje šta je tu novo? Vostro All-In-One se dobija sa softverom za pravljenje rezervnih kopija datoteka i njihovo obnavljanje radi zaštite podataka, a ima i bržu klasičnu gigabitnu mrežnu vezu.\nKupci će dobiti i namensku tehničku podršku, koja je obično namenjena većim poslovnim korisnicima.\nNovi računar ima Intelov procesor, a kao operativni sistem se koristi Windows Vista ili Linux. Tu su u 17-inčni monitor, podrška za najviše 2 GB radne memorije i do 250 GB prostora za skladištenje podataka.\nKompanije, među kojima i Hewlett-Packard, već poslovnim korisnicima nude “sve u jednom” računare. U ponudi kompanije HP se nalazi TouchSmart sa ekranom osetljivim na dodir, koji je već našao inovativnu primenu u manjim preduzećima. Portparolka kompanije je nedavno izjavila da se, primera radi, računar TouchSmart uspešno koristi u jednoj pekari, gde kupci korišćenjem ekrana osetljivog na dodir mogu da vide specijalne ponude dana, ali i iza tezge gde prodavci primaju narudžbe.\nDellov Vostro All-In-One nema ekran osetljiv na dodir, a u kompaniji su odbili da kažu bilo šta o mogućim planovima za njegovu primenu. Zato su ekrani osetljivi na dodir sastavni deo konfiguracije Dellovog “sve u jednom” računara Studio One 19, namenjenog kućnim korisnicima.\nCena sistema Vostro All-In-One će biti od 630 dolara i već se može kupiti u azijsko-pacifičkom regionu i Japanu, dok će se na tržištima Severne Amerike i regiona EMEA (Evropa, Bliski istok i Afrika) pojaviti uskoro.\n|Search:Find More About Dellov “sve u jednom” računar za poslovne korisnike|


11 godina od emitovanja prvih vesti TV Forum\nLjubinka Ljujić Tomašević | 16. okt 2019.\nIz studija Televizije Forum 15. oktobra 2008. godine emitovana prva emisija Vesti. Osnovana u vreme kada su se mediji sa dugom tradicijom gasili, za 11 godina, Televizija Forum uspela je da istraje i sačuva profesionalne vrednosti i nezavisnost.\nOd televizije koja je počela sa troje zaposlenih, jednom kamerom, nekoliko kompjutera i improvizovanim studijom izrasli smo u modernu televiziju sa deset zaposlenih koji svakodnevno nadograđuju ono što od početka nije bilo sporno: kvalitetno, pravovremeno i objektivno informisanje građana i građanki Prijepolja i regiona. Za 11 godina izbrojali smo oko 3000 emisija vesti sa više od 25 hiljada informacija koje su podsetnik na istrajan rad naše televizije na izveštavanju o događajima i pitanjima bitnim za život zajednice. Predstavili smo znane i neznane ličnosti koje svojim radom, znanjem, posvećenošću poslu mogu biti uzor drugima…U emisiji Vesti pokretali smo i bili podrška humanitarnim akcijama, promovisali uspešne i talentovane,ukazivali na propuste odgovornih.\nDa bismo na tom putu i ostali, pokrenuli smo kampanju za kupovinu savremene opreme kako bismo proizvodili još kvalitetnije sadržaje. Za 36 dana trajanja kapmanje podržalo nas je 50 donatora i prikupili smo 278 hiljada dinara. Među donatorima su građani i građanke Prijepolja, ali i drugih gradova širom Srbije, kolege i koleginice novinari, uspešni privrednici sa lokala i brojni prijatelji naše kuće. Svima njima dugujemo zahvalnost jer su prepoznali naš jedanaestogodišnji trud i rad.\nDo kraja kampanje ostalo je još 15 dana, a vaša podrška nam je i dalje neophodna. Donirati možete na sajtu donacije.rs ili uplatom na naš žiro račun : 105-2241595-60.\nMediji civilnog društva Prijepolje TV Forum\n← Uhapšeni radnik Krušika za jedne uzbunjivač, za beogradske tabloide – špijun\nKako je Marić propušio →


Dom zdravlja na gradskoj manifestaciji KREĆI SE - Valjevo\nDom zdravlja na gradskoj manifestaciji KREĆI SE\nPosted by: REDAKCIJA VALJEVSKA POSLA in Valjevo 27. May 2019.\tComments Off on Dom zdravlja na gradskoj manifestaciji KREĆI SE\nNa platou Centra za kulturu Grad Valjevo je u subotu organizovao manifestaciju „Kreći se“, kao završni događaj projekta „City Walk“, podržanog iz fondova Evropske unije. Ceo događaj je predstavljao promociju zdravih stilova života u urbanim uslovima – kretanja, pešačenja, rekreacije, vožnje bicikla i sporta. Služba polivalentne patronaže Doma zdravlja bila je jedan od učesnika ove velike manifestacije, kojom je ujedno obeležila i Međunarodni dan fizičke aktivnosti „Kretanjem do zdravlja“. U tzv. Zdravstvenom kutku, zajedno sa partnerima, Medicinskom školom Valjevo i Crvenim krstom, građanima su kontrolisali pritisak, merili težinu i visinu, određivali bodimas indeks, davali zdravstvene savete i edukativne brošure. Više od stotinu učesnika i prolaznika prekontrolisalo je ove parametre, tako da je akcija veoma uspela.\nKlubovi i udruženja organizovali su zanimljive demonstracije biciklizma, rvanja, karatea i džudoa, igre bez granica za decu, kangu fitnes, šetnju do parka Pećina i natrag, speleolozi su demonstrirali penjanje uz užad… Jedan od najzanimljivijih trenutaka bio je kada su učesnici formirali velike figure pešaka i bicikla koje su fotografisane iz drona. U programu su učestvovali Karate klub “014” , Rvački klub “Mladost”, Džudo klub „Kodokan“, Biciklistički klub “Boba”, SU “Varatonac”, Društvo istraživača “Vladimir Mandić Manda”, „Kangu klub“, Planinarski klub “Povlen” i PSD “Magleš”. Posmatrači i prolaznici su imali mogućnost da se pridruže aktivnostima i oprobaju u pojedinim veštinama.\nManifestaciju je otvorio član Gradskog veća prof dr Miroljub Ivanović, saopštivši prisutnima lepe vesti vezane za buduće biciklističke i pešačke staze u našem gradu, čije projektovanje i izgradnju finansira Grad Valjevo. Koordinator projekta Nenad Branković govorio je realizovanim aktivnostima, rezultatima i efektima projekta, naglašavajući da je „City Walk“ doprineo pripremi i realizaciji aktivnosti Grada Valjeva na unapređenju pešačke i biciklističke infrastrukture. Značaj fizičke aktivnosti podvukao je promoter manifestacije Ilija Lazarević iz Rvačkog kluba „Mladost“, juniorski prvak države u rvanju slobodnim stilom.\nValjevo je jedan od 17 gradova i institucija iz devet zemalja koji su uključeni u projekat „City Walk–Gradovi za pešake“, koji se realizuje u okviru Inter-regionalnog dunavskog transnacionalnog programa, podržanog od Evropskog fonda za regionalni razvoj (ERDF) i Instrumenta pretpristupne pomoći (IPA). Projekat sprovodi konzorcijum od 17 partnera iz Slovenije, Mađarske, Slovačke, Hrvatske, Rumunije, Bugarske, Češke Republike, Austrije i Srbije, sa namerom uspostavljanja i širenja pešačkih zona, pešačkog i biciklističkog saobraćaja u gradovima dunavskog regiona. Projekat pomaže gradovima da smanje emisiju izduvnih gasova i buku, postanu bezbednija i bolja mesta za život, da povećavaju ulogu aktivnog transporta poput hodanja i prevoza biciklom. Projekat takođe promoviše zdrave stilove života.\nDom zdravlja Valjevo Valjevo\t2019-05-27\nPrevious: “Narednog proleća ova vlast ide u zaborav” – poručeno sa protestnog skupa u Valjevu\nNext: Mountain Music Fest raspisuje konkurs za mural – Nagradni fond 500 €


Predsjedateljica Babić: Ars Aevi je izuzetno značajan projekt za Sarajevo i njegove građane\nO projektu "Ars Aevi" nastalom kao izraz otpora najznačajnijih svjetskih umjetnika opsadi Sarajeva, a koji i danas predstavlja najvredniju kolekciju savremene umjetnosti u regionu, razgovarali su danas predsjedateljica Skupštine Kantona Sarajevo Ana Babić i osnivač ovog projekta Enver Hadžiomerspahić.\n"Oduševljen sam odlučnošću čelnika Grada Sarajeva koji su donijeli odluku o osnivanju javne ustanove i izgradnji muzeja Ars Aevi. Taj proces će trajati narednih godina, jer je projekt Ars Aevi kompleksan i podrazumijeva još mnogo drugih značajnih monumentalnih linija djelovanja, duhovnih ali i finansijskih", naveo je ovom prilikom Hadžiomerspahić.\nRazvojne vizije sadržane u petogodišnjem planu projekta podrazumijevaju brojne ciljeve koji su ovom prilikom prezentirani predsjedateljici Babić. Glavni je izgradnja muzeja savremene umjetnosti kojim bi se trajno riješio problem smještaja vrijedne umjetničke kolekcije.\n"Ars Aevi je veliki i izuzetno značajan projekt za Sarajevo i njegove građane. Drago mi je da njegovu vrijednost prepoznaju i neke druge naše nadležne institucije, poput Zavoda za izgradnju KS koji želi da doprinese njegovoj realizaciji i pruži stručnu i tehničku pomoć. Ja vjerujem u konačan uspjeh ovog projekta", istakla je predsjedateljica Babić.\nProjekt zgrade muzeja Ars Aevi izradio je italijanski arhitekta Renzo Piano, jedan od najslavnijih arhitekata na planeti. Projekt ima podršku Evropske komisije u Bosni i Hercegovini, UNESCO-a i mnogih drugih evropskih zemalja, a prije svega Italije, gdje je i nastao.


Godfri: Članstvo u EU za sve države Z. Balkana, u NATO samo one koje žele - Centar za evroatlantske studije - CEAS\n“SAD podržavaju napore da se pojača integracija Zapadnog Balkana. Tokom svoje nedavne posete moj dragi prijatelj i kolega Metju Palmer (zamenik pomoćnika državnog sekretara SAD) jasno je izrazio naš cilj – integracija Zapadnog Balkana u Zapad mora biti završena. Za nas to znači – članstvo u Evropskoj uniji za sve i članstvo u NATO-u za one države koje to žele. Ova vizija zauzima važnu poziciju i u strateškim interesima SAD-a”, izjavio je Godfri, izrazivši nadu da će izazov koji je pred države Zapadnog Balkana odlukom Evropskog saveta da ne otpočne pristupne pregovore sa Severnom Makedonijom i Albanijom biti uskoro prevaziđen.\nGodfri je pohvalio napredak Srbije u reformama i rezultate ostvarene u oblasti ekonomije, ali i naglasio da su neophodne ozbiljne reforme u drugim oblastima – pre svega – vladavini prava, medijskih sloboda i borbi protiv korupcije.\n“Srbija se trenutno nalazi na kritičnoj prekretnici i politički lideri u Beogradu moraju preduzeti ozbiljne reforme kako bi Srbija uznapredovala na svom evropskom putu. Nasilje i pretnje nasiljem novinarima u Srbiji je kritično pitanje. Ambasada SAD i međunarodna zajednica će nastaviti da pružaju svoju podršku kako bi se unapredilo stanje medija u Srbiji”, istakao je Godfri.\nKada je reč o saradnji i odnosu Srbije sa NATO-om, Godfri je pozdravio to što je Srbija usvojila Individualni akcioni plan partnerstva između Srbije i NATO-a (IPAP) za period 2019-2021. godine.\n„Drago mi je da vidim da se odnos Srbije sa NATO-om razvija. Srbija je politički i ekonomski lider i igra ključnu ulogu u regionalnoj stabilnosti i saradnji. U strateškom je interesu SAD da se Srbija razvije kao moderna, demokratska, napredna, evropska nacija, u miru sa svojim susedima, koja u potpunosti poštuje vladavinu prava i prava svih svojih građana”, rekao je Godfri naglasivši da SAD u potpunosti poštuju odluku Srbije o vojnoj neutralnosti.


Autor A.J Sep 02, 2019\nU razgovoru za ljubljansko "Delo", Palmer je kazao kako je svjestan da je preuzeo "tešku zadaću". Istakao je kako je Prespanski dogovor Grčke i Sjeverne Makedonije "najveće diplomatsko postignuće u regiji" zadnjih nekoliko godina, te da je red na Evropskoj uniji da građanima Makedonije ispuni "svoj dio ugovora" i da im evropsku viziju, čime bi EU drugim zemljama u regiji pokazala da mogu sa sigurnošću računati na svoju evropsku budućnost, prenosi Hina.\nU vezi s Bosnom i Hercegovinom Palmer je za vodeći slovenski dnevnik kazao da je najveći diplomatski uspjeh u regiji uopšte bio Dejtonski mirovni sporazum koji je zaustavio rat u toj državi.\n- Dejtonski sporazum nikad nije bio zamišljen kao fiksni okvir, nego okvir koji se mijenja, no ja sam skloniji evoluciji nego revoluciji uticaja tog sporazuma, kazao je Palmer, prenosi slovensko "Delo", ocijenivši da je Dejtonski sporazum "još živ".\nSlovenski premijer Marjan Šarec i ministar inostranih poslova Miro Cerar otvorili su danas popodne na Bledu Bledski strateški forum (BSF), tradicionalni međunarodni skup koji se održava 14. put, a ove je godine pod naslovom "Izvori stabilnosti i nestabilnosti" posvećen pitanjima mira i bezbjednosti, održivog razvitka i ekonomskog napretka, kao i obično s posebnim naglaskom na zemlje jugoistočne Evrope.\nNa ovom forumu prisustvuje i pomoćnik američkog državnog sekretara Metju Palmer kojeg je krajem sedmice Majk Pompeo imenovao specijalnim predstavnikom SAD-a za zapadni Balkan, sa zadatkom da podrži rješavanje otvorenih pitanja u regiji, u prvom redu podstakne dijalog Prištine i Beograda, ali i poveća američki angažman u regiji.\nTokom bledskog sastanka on će, kako je najavljeno, među ostalima, odvojeno razgovarati sa šefovima diplomatije Srbije, Makedonije i BiH.\nNa Bledskom forumu među ostalima učestvuju i estonska predsjednica Kersti Kaljulaid, španski ministar inostranih poslova i budući šef evropske diplomatije Josep Borrell, turski i finski ministri inostranih poslova Mevlut Cavusoglu i Pekka Haavisto, visoka povjerenica UN-a za ljudska prava Michelle Bachelet, američki profesor ekonomije Jeffrey Sachs, te mnogi drugi, prenosi Hina.\nPalmer: "Mali Šengen" ima podršku SAD\nPalmer sa Vučićem: Istorijska greška EU\nKupovina ruskih sistema - sankcije Srbiji?\nDodik razotkrio direktan sudar USA i EU na BiH: "Čekamo stav EU, nije revolucija ni avantirizam već politički stav"\tUskoro susret Dodika i Putina


Premijer liga BiH: Klubovima koji nemaju licenciranog trenera kazna 1000 KM – Svijet Rukometa\nRedakcija 21. Septembra 2021.\nU skladu sa potpisanim ugovorom o sprovođenju Rinck konvencije na teritoriji Bosne i Hercegovine između EHF-a i Rukometnog saveza Bosne i Hercegovine, a sve u skladu sa usvojenim pravilnicima o kategorizaciji i edukaciji trenera odobrenih od Metodske komisije EHF, Upravni odbor RS BiH je donio sljedeće odluke.\nSvaki klub Premijer lige RS BiH muškarci i žene MORA imati jednog trenera 3. kategorije po Rincku-u, upisanog u zapisnik utakmice.\nLicenca za trenera 3. Kategorije po Rincku-u za sezonu 2021/2022 iznosi 100,00 KM. Klubu koji nema trenera 3. kategorije po Rinck-u za prijavljenog trenera izdat će se privremena licenca.\nPrivremena licenca za trenera koji nema 3. kategoriju po Rinck-u iznosi 500,00 KM, uz obavezu da trener upiše edukaciju u skladu sa Pravilnikom o edukaciji trenera Rukometnog saveza Bosne i Hercegovine u skladu sa Rinck konvencijom.\nRok za prijavu trenera putem kancelarije Rukometnog saveza Bosne i Hercegovine je 15 dana od dana izdavanja licence. Treneru koji ne upiše edukaciju, licenca se poništava i isti nema prava za izdavanje nove u sezoni 2021/2022.\nKlub koji je angažovao stranog trenera u Bosni i Hercegovini, a posjeduje najmanje 3. Kategoriju po Rinck-u plaća godišnju licencu od 500,00 KM. Klub koji angažuje stranog trenera koji nema najmanje 3. kategoriju po Rinck-u za istog može dobiti privremenu licencu koja iznosi 1.000,00 KM za sezonu 2021/2022.\nRok za prijavu stranog trenera putem kancelarije Rukometnog saveza Bosne i Hercegovine je 15 dana od dana izdavanja licence. Strani trener koji ne upiše edukaciju, licenca se poništava i isti nema prava za izdavanje nove u sezoni 2021/2022.\nStrani trener mora imati prijavljen boravak u Bosni i Hercegovini i radnu dozvolu, prijavu za radnu dozvolu klub za stranog trenera mora priložiti uz zahtjev za licenciranje.\nKlubovi koji na utakmicama nastupaju bez trenera sa licencom ili privremenom licencom plaćaju novčanu kaznu za svaku utakmicu u visini od 1.000,00 KM.\nSve licence se plaćaju na poseban račun RS BiH, za edukaciju rukometnih trenera u skladu sa Rinck- konvencijom, za šta će biti izdata faktura.\nKlubovi imaju obavezu da do petka 24.09.2021.godine podnesu zahtjeve za licenciranje trenera. Podsjećamo Rukometni savez Republike Srpske i Rukometni savez Federacije Bosne i Hercegovine, da su dužni uskladiti svoje akte vezane za primjenu Rinck konvencije i početi primjenu u takmičenjima u svojoj nadležnosti.\nPrevious: Svjetsko prvenstvo u rukometu 2023. godine u Švedskoj i Poljskoj\nNext: Još jedna tragedija, preminuo 20-godišnji Aleksandar Marinković\nSvjetsko prvenstvo u rukometu 2023. godine u Švedskoj i Poljskoj


Lukovi Žeželjevog mosta, nakon 18 godina, spojili bačku i sremsku stranu - EU Delegacija u Srbiji\nLukovi Žeželjevog mosta, nakon 18 godina, spojili bačku i sremsku stranu\nBy Antonela objavljeno\t 22/10/2017 Vesti\nŠef Delegacije Evropske unije u Srbiji, ambasador Sem Fabrici prisustvovao je danas, 22. oktobra, obeležavanju završetka važne faze u izgradnji Žeželjevog mosta u Novom Sadu – spajanju njegova dva luka. Za projekat izgradnje mosta, koji je srušen tokom NATO bombardovanja Srbije 1999. godine, Evropska unija je do sada donirala 34 miliona evra.\n„Evropska unija pomaže izgradnju ovog mosta još od početne, projektantske faze. Ovaj most premošćava Dunav i to je važno za Novi Sad, za Vojvodinu ali i za celu Srbiju, jer je on deo Koridora 10, jednog od glavnih koridora u ovom delu Evrope. Takođe, deo je nove transportne politike Srbije, a ta politika je deo procesa pristupanja Srbije Evropskoj uniji. U ime Evropske unije, čestitam svima koji su učestvovali u realizciji ovog poduhvata, a naročito bih se zahvalio radnicima i Vladi koja se toliko trudila da se ovaj projekat realizuje“, rekao je ambasador Fabrici i dodao da se raduje narednom susretu kada most bude oficijelno pušten u promet.\nAmbasador Fabrici je, uz potpredsednicu Vlade Srbije, ministarku građevinarstva, saobraćaja i infrastrukture Zoranu Mihajlović i predsednika Pokrajinske vlade, Igora Mirovića, prepešačio most od novosadske, odnosno bačke, ka petrovaradinskoj, odnosno sremskoj strani.\nPotpredsednica Vlade Srbije Zorana Mihajlović istakla je da su Evropska komisija, Vlada Srbije, Pokrajinska vlada i gradska vlast Novog Sada svih ovih godina bili jedan tim koji je radio na izgradnji mosta koji simbolizuje put ka budućnosti.\n„Žeželjev most spaja prošlost koja je iza nas i otvara prostor za lepu budućnost. Kada dođete sada na most ne možete da se ne setite 1999. godine i 23. aprila kada je most srušen i svih 78 dana bombardovanja koje je naša zemlja pretrpela u tom periodu. Čini mi se da je danas, odnosno u petak u 17.25 časova kada je most spojen, prestalo bombardovanje Novosađana i Novosađanki. Posle 18 godina mi imamo most koji će u februaru imati železničke pruge i koji će mesec, dva nakon toga imati pristupne puteve. Vrlo brzo će se ovim mostom ići preko 150 kilometara na sat ako govorimo o železnici, jer se nalazi na najznačajnijem koridoru, a trenutno i u projektu modernizacije pruge Beograd – Budimpešta, kojom će se ići prosečnom brzinom od 200 kilometara na sat“, dodala je Mihajlović.\nSve troje zahvalili su se pre svega radnicima koji su vredno radili na izgradnji mosta, te im uručili simbolične poklone.\n„Ovde će već za koju godinu tutnjati vozovi u novoj rekonstruisanoj trasi pruge od Beograda do Novog Sada, u prvoj fazi, a u drugoj fazi do Budimpešte, i verovatno ćemo tek onda kada ljudi budu putovali od Novog Sada do Beograda za četrdesetak minuta, u punoj meri shvatiti značaj ovog vašeg i našeg zajedničkog posla“, rekao je predsednik Pokrajinske vlade Igor Mirović.\nVlada Republike Srbije u projekat izgradnje mosta uložila je 22 miliona evra, a ukupna vrednost dosadašnjih investicija je oko 51 milion evra.


Projekti 2013/2014 « Jules Verne\nPočetna > Projekti > Projekti 2013/2014\nOmladinska razmena na Letenci\nOve godine su nam u goste stigli naši prijatelji iz Francuske, Belgije i Makedonije. Zajedno smo proveli 8 prelepih dana, igrajući se fotografijama, glumeći, praveći lampione i putujući po Vojvodini,...\n„Žilvernovske novonaseljske iluminacije 2“\nUdruženje građana "Žil Vern" Centar za multikulturnu saradnju Vas poziva na: "ŽILVERNOVSKE NOVONASELjSKE ILUMINACIJE 2" Uz podršku Grada Novog Sada, Kancelarije za mlade, a u okviru sprovođenja Lokalnog akcionog plana za mlade...\nTrening Kreativa je održan!\nKao što smo već najavili, Centar “Žil Vern” je organizovao trening Kreativa za unapređenje kulturnih događaja. Naši mladi članovi su sa mladima iz Makedonije, Belgije i Francuske naučili kako da...\nDruženje sa mamama\nI ove godine smo se družili sa našim dragim mamama i zajedno smo u toploj, divnoj atmosferi, prepunoj smeha i igre proslavili 8.mart! Pogledajte kako je to izgledalo...\nI ove godine smo se kostimirali, dobro zabavili i uzivali na karnevalu. Pogledajte kako su se nasi najmladji drugari prerusili... A ovde možete pogledati kako su izgledali naši stariji drugari...


Šta svetski i regionalni mediji pišu o poseti Putina Srbiji\nNacionalne vesti - Petak 18.01.2019 - 10:51\nRuske državne televizije veoma opširno su danas izveštavale o poseti predsednika Vladimira Putina Srbiji, i to je bila udarna vest.\n"Raskošna" dobrodošlica za Putina FOTO: Reuters\n"Rusija 24" imala je direktna uključenja sa svih događaja gde su bile prisutne kamere.\nU izveštaju TV Rusija, koji je trajao devet minuta i 50 sekundi, rečeno je da je na ulicama desetine hiljada ljudi koji su izašli da pozdrave Putina.\n"Jedan od glavnih sporazuma te posete je sporazum vredan deset miliona evra, što samo delimično odražava odnose Rusije i Srbije", rečeno je u najavi te reportaže.\nU direktnom uključenju ispred Hrama Svetog Save izveštač televizije je naveo da je okupljeno "više desetina hiljada ljudi" iz raznih krajeva Srbije.\n"Oni su došli da pozdrave ruskog predsednika Vladimira Putina, on je danas ovde najpopularniji strani političar", naveo je izveštač, dodajući da su "svi veoma zahvalni Rusiji za podršku koju Rusija pruža Srbiji".\nRuska televizija Rosija 24 objavila je i snimak rekacije roditelja i ćerke Aleksandra Vučića na trenutak uručivanja ordena Aleksandar Nevski.\nOni su pratili dodelu preko televizije, izvestila je Rosija 24, uz komentar da je Anđelko Vučić "pustio suzu" videvši kako njegovom sinu Putin kači orden. Voditelj je napomenuo i da je Vučićev otac u prošlosti hteo da se preseli u Rusiju.\nIzveštaj ruske Prve TV Rusije o poseti Putina bio je takođe prvi u udarnom dnevniku, trajao je više od osam minuta, uz komentar u najavi "Bratstvo zauvek".\nRuski predsednik Vladimir Putin dočekan je u Beogradu s crvenim tepihom i uz pune vojne počasti, prenosi BBC.\nIako je Srbija kandidat za pridruživanje EU, ova zemlja ostaje bliska saveznica Moskve, zaključuje BBC.\nBBC, takođe, prenosi da je predsednik Vučič pozdravio rastuće partnerstvo dve zemlje i izrazio uverenje da se može unaprediti i bilateralna trgovina.\nSvi značajniji mediji u zemljama u regionu s velikom pažnjom prate posetu ruskog predsednika, Vladimira Putina, od trenutka sletanja njegovog aviona na beogradski aerodrom, gde ga je dočekao predsednik Srbije Aleksandar Vučić, kao i sve aktinosti dvojice predsednika.\nU Hrvatskoj i BiH, odnosno u Republici Srpskoj, posetu šefa ruske države Beogradu, deo medija pratio je čak iz minuta u minut i uživo, a najmanje prostora ovom događaju dato je u crnogorskim medijima.\nAl Džazira Balkan je u opširnom izveštaju izdvojila da je predsednik Rusije odlikovao Vučića Ordenom Aleksandra Nevskog, te da su Rusija i Srbija potpisale više bilateralnih sporazuma.\nVečernji list je primetio da se Vučić Putinu obratio na ruskom jeziku, te da je rekao da "nikome neće dozvoliti da unizi Srbiju".\nHrvatski portal 24 sata je preneo da je Vučić Putinu poklonio štene šarplaninca staro tri meseca, teško 60 kg, koje se zove Paša.\nHrvatski portal Nacionalno je preneo da je ruski predsednik Putin doputovao u Srbiju da bi, kako navode, ojačao odnose de zemlje i pružio podršku predsedniku Vučiću.\nI mediji u BiH, posebno u Republici Srpskoj, gde je Radio-televizija uživo prenosila posetu Putina Beogradu, s pažnjom su izveštavali o svim aktivnostima dvojice predsednika.\nRadio Sarajevo je prenelo Vučićeve reči da Srbija ne zaboravlja da je Rusija stavila veto na rezoluciju o Srebrenici, te da je predsednik Srbije dobio od Putina Orden Aleksandra Nevskog.\nVučićevo pominjanje ruskog veta u SB UN na britansku rezoluciju o Srebrenici je, inače, "hajlajt" u gotovo svim medijima u Federaciji BiH.\nGotovo svi albanski i prištinski mediji izvestili su da je Putin sa Vučićem razgovarao i o Kosovu. Koha je prenela da je Putin od Vučića dobio štene šarplaninca. Takođe, ovaj medij prenosi i da je Putin ocenio da ponašanje Prištine i odluka o transformaciji KBS izaziva tenzije u regionu.\nPortal prenosi i da je Putin u Beogradu optužio Prištinu za, kako se navodi, "neke provokacije".\nPortal Flame je preneo da je Vučić novinarima rekao da Beograd ima podršku Rusije po pitanju Kosova i postizanju kompromisnog sporazuma sa Kosovom.\nPrištinski portal Telegraf je preneo da je Vučić poručio da bez Rusije neće biti rešenja za Kosovo, te da je Putin pozvao na poštovanje Rezolucije 1244.\nMakedonski mediji, takođe, s pažnjom i u kontinuitetu prate posetu šefa ruske države tokom čitavog dana.\nPortal A1On je preneo da je veliki broj građana iz cele Srbije došao popodne u Beograd da bi pozdravio ruskog predsednika i Vučića.\nPortal MKD je primetio da je predsednik Putin tokom pozdravljanja s članovima srpske delegacije jedino zagrlio šefa spoljnih poslova Ivicu Dačića, a da se sa drugima samo rukovao.\nRadio Slobodna Evropa na makedonskom jeziku je prenela da je Putin rekao da Rusija deli zabrinutost Beograda zbog ponašanja Prištine, te da je, kako navode, pozvao Beograd i Prištinu da postignu uzajamno prihvatljivo rešenje u skladu s rezolucijom 1244.\nSkopska Nova Makedonija piše da Putinova poseta Beogradu šalje skrivene poruke Zapadu, odnosno da bi zapadne deplomate mogle da se zabrinu kada vide kako je Srbija, inače, kandidat za članstvo u EU, postavlja crveni tepih za ruskog predsednika.\nKanal 5 je javio da je Putin u Srbiju stigao sa četiri identična aviona i mnogo agenata, te da su mere bezbednosti u Beogradu danas podignute na najviši stepen.\nNajmanje prostora poseti predsednika Putina Beogradu dali su crnogorski mediji.\nJavni servis RTCG preneo je, osim vesti da je Putin od Vučića dobio štene šarplaninca, reči ruskog predsednika da je Rusija jedan od najvecih investitora u Srbiji.\nOn je takode rekao i da je robna razmena izmedu Rusije i Srbije drasticno porasla i da sada iznosi dve milijarde dolara, naveo je RTCG.\nB92, mediji, OK Radio


UNS: Istraga o utvrđivanju uzroka smrti Dade Vujasinović još otvorena\nU sredu, 8. aprila navršava se 26 godina od smrti novinarke "Duge" Radislave Dade Vujasinović koja je pronađena mrtva u svom stanu na Novom Beogradu, a da je smrt nastupila pod nerazjašnjenim okolnostima potvrdili su nalazi domaćih forenzičara i forenzičara Instituta iz Haga.\nPrema nalazima forenzičara, smrt Dade Vujasinović "mogla je da nastupi kao posledica ubistva, samoubistva ili nesrećnog slučaja".\nPredsednik Komisije za istraživanja ubistava novinara Veran Matić izjavio je u utorak, 7. aprilaza Udruženje novinara Srbije (UNS) da Komisija nema novih informacija u vezi smrti novinarke, kao i da je slučaj i dalje otvoren.\nU Višem javnom tužilaštvu UNS-u je rečeno da Tužilaštvo sa pripadnicima Ministarstva unutrašnjih poslova Srbije "nastavlja da preduzima radnje radi utvrđivanja postojanja krivičnog dela, izvršioca i zbog obezbeđivanja dokaza".\nDa li je moguće zajedničko istraživanje ubistava novinara u regiji\nNovinari ostali lake mete\nOEBS: Rešiti slučaj Dade Vujasinović\nPredstavnik OEBS za slobodu medija Arlem Dezir pozvao je vlasti da pojačaju napore u rešavanju ovog slučaja kako bi se saznala puna istina.\n"Danas se sećamo novinarke Dade Vujasinović koja je pronađena mrtva pre 26 godina u Srbiji. Pozivam vlasti da pojačaju svoje napore i rasvetle ovaj slučaj, koji je i dalje nerešen. Njena porodica i prijatelji zaslužuju da znaju punu istinu", naveo je Dezir u poruci na Tviteru.\nNa godišnjicu smrti Dade Vujasinović oglasile su se i međunarodne novinarske organizacije Reporteri bez granica (RSF) i Međunarodni institut za štampu (IPI), i zatražile od vlasti u Srbiji da istraže njenu smrt.\n"Danas se navršava 26 godina od smrti novinarke Dade Vujasinović koja je istraživala povezanost političara tokom rata i organizovanog kriminala. Reporteri bez granica pozivaju vlasti da temeljno istraže njenu smrt koja je i dalje nerešena. Nema nekažnjivosti za zločine nad novinarima!", poručila je organizacija Reporteri bez granica u poruci na Tviteru.\nMeđunarodni institut za štampu (IPI) je takođe na Tviteru naveo da se seća novinarke Dade Vujasinović. "Nakon godina izveštavanja sa linija fronta balkanskih ratova, vratila se u Beograd da pokriva korupciju političara i organizovanog kriminala. Njena smrt je i dalje nerešena", podseća IPI.\nRadislava Dada Vujasinović pronađena je mrtva 9. aprila 1994. godine u svom stanu u na Novom Beogradu. U zapisniku koji je sačinjen posle obavljene obdukcije navedeno je da je umrla dan ranije, u 1.30 sati.\nZvanična verzija događaja tada je bila da je Dada Vujasinović izvršila samoubistvo, pucnjem u grudi iz lovačke puške. Porodica je osporavala službenu verziju Dadine smrti.\nTo je prvi nerazrešeni slučaj smrti novinara u Srbiji, koji se dogodio u vreme vlasti Slobodana Miloševića, nekadašnjeg predsednika Srbije i SR Jugoslavije i optuženika za ratne zločine pred Haškim tribunalom.


RUSKA (NE)NAMERNA PROVOKACIJA! Pogledajte fotografiju koja je RAZGNEVILA mnoge u Srbiji! /FOTO/\nNamerno ili ne, tek ova fotografija izazvala je mnogo bure u Srbiji.\n"Orlovi" ovog četvrtka od 20.45 počinju takmičenje u Ligi nacija mečom protiv Rusije, a uvod u taj duel je uglavnom bio u bratskoj atmosferi. Pišemo uglavnom jer je jedna fotografija izazvala pravu lavinu reakcija u našoj zemlji:\nNaime, u najavi mečeva koji slede ruskim fudbalerima poseban fokus bio je na Fedoru Smolovu. Ovaj as je glavna pretnja po gol Srbije i jedan od igrača od kojih mnogo zavisi u timu Rusije. Zbog toga i ne čudi što se upravo on našao u centralnom delu fotografije, ali čudi da je izabrao da baš ovako postavi ruke.\nSasvim očekivano, javnost u Srbiji se odmah podelila! Bilo je onih koji su govorili da je to zbog orla koji se nalazi na ruskoj zastavi, ali i onih koji su se podsetili kako su Švajcarci na isti način slavili golove protiv naše selekcije upravo u Rusiji! Granit Džaka i Đerdan Šaćiri su tada ovako sklopili ruke što je predstavljao simbol "Velike Albanije".\nUpravo zbog toga se povela velika polemika da li je ovo samo nesrećna slučajnost...\nMožda i jeste kada se zna da je FS Rusije odlučio da "retvituje" ovu objavu FS Srbije:\nVIDEO: Srbija Ukrajna zviždanje himni Srbije\nSrbija Ukrajna zviždanje himni Srbije\nMI GA ZNAMO KAO ALBANSKOG PROVOKATORA BROJ 3! Jirgen Klop zbog fudbalera iz Vučitrna odustaje od Džejdona Sanča!?


Napad na univeriztetu u Tokiju\nTeško je povređen 72-godišnji muškarac nakon što su oko 8.30 sati po lokalnom vremenu on i dvoje 18-godišnjih srednjoškolaca napadnuti s leđa i izbodeni nožem, prenosi agencija Kjodo.\nDvoje 18-godišnjaka, mladić i devojka, nisu zadobili povrede opasne po život, navodi se u saopštenju policije.\nNapadač, 18-godišnji srednjoškolac iz Nagoje, u centralnom Japanu, koji nije došao da polaže prijemni ispit, priveden je na licu mesta gde je priznao krivično delo, pod optužbom za pokušaj ubistva.\nNapadač je takođe rekao da je iz svoje kuće doneo nož koji je pronađen na licu mesta sa tragovima krvi.\nSAD I JAPAN ZABRINUTE ZBOG RASTUĆE MOĆI KINE: Napori da se podriva poredak zasnovan na pravilima\n07. 01. 2022. u 10:07\nTokio univerzitet povrede tinjdžer


Iz Japana u Ameriku: Ni američki Crveni krst nije zabranio vakcinisanima da daju krv - Raskrinkavanje\nIz Japana u Ameriku: Ni američki Crveni krst nije zabranio vakcinisanima da daju krv\nŠta se smije, a šta ne, nakon vakcinacije, jedna je od tema kojom se svakodnevno manipuluše iz antivakcinaškog pokreta. Raskrinkavanje se ranije bavilo tvrdnjama da se sa vakcinisanim osobama ne smije stupiti u seksualne odnose, da je japanski Crveni krst zabranio vakcinisanima da daju krv, da bismo se opet sreli sa sličnom tvrdnjom. Ovoga puta u „glavnoj ulozi“ …\nŠta se smije, a šta ne, nakon vakcinacije, jedna je od tema kojom se svakodnevno manipuluše iz antivakcinaškog pokreta.\nRaskrinkavanje se ranije bavilo tvrdnjama da se sa vakcinisanim osobama ne smije stupiti u seksualne odnose, da je japanski Crveni krst zabranio vakcinisanima da daju krv, da bismo se opet sreli sa sličnom tvrdnjom. Ovoga puta u „glavnoj ulozi“ je američki Crveni krst za koji se takođe tvrdi da je zabranio vakcinisanima da doniraju krv.\nU videu pogledanom 17 hiljada puta, a koji je preuzet sa tv kanala iz Amerike, voditeljka navodi:\n„Crveni krst kaže: svako ko je primio vakcinu protiv Covid-a-19 ne može donirati rekonvalescentnu plazmu za pomoć drugim Covid-19 pacijentima koji se nalaze u bolnicama. Plazma se sastoji od antitijela ljudi koji su se oporavili od virusa. Vakcina uništava ta antitijela čineći rekonvalescentnu plazmu neefikasnom u liječenju drugih pacijenata sa Covidom-19“.\nAutor objave na Fejsbuku uz ovaj video dodaje:\n„AMERIČKI CRVENI KRST: vakcinisani ljudi NE MOGU da daju krv, jer vakcina POTPUNO UNIŠTAVA njihova prirodna antitela!!!!“.\nNaravno, ovo nije tačno.\nNa sajtu američkog Crvenog krsta jasno se navodi da će se prilikom doniranja krvi od vakcinisane osobe tražiti da kaže koju je vakcinu primila, ali da se krv može donirati.\n„U većini slučajeva neće biti odlaganja za osobe koje su primile vakcinu protiv COVID-19, sve dok one nemaju simptome i osjećaju se dobro u vrijeme donacije krvi“, kaže se na sajtu.\nTakođe, navodi se i da vakcinisani građani ne mogu donirati i rekovalescentnu plazmu, ali se naglašava da je to zbog toga što je FDA donijela posebne smjernice za njeno doniranje, iako je ranije odobrila njenu donaciju. Ipak, FDA je kasnije ograničila doniranje rekovalscentne plazme, odnosno plazme ljudi koji su preležali COVID-19.\nMedijska direktorka američkog Crvenog krsta, Emili Osment, za AFP je objasnila da iako FDA dozvoljava ljudima koji su primili COVID-19 vakcinu da doniraju namjensku COVID-19 rekonvalescentnu plazmu u roku od šest mjeseci od zaraze virusom, i to na osnovu podataka, da antitijela od prirodne infekcije mogu da opadaju posle šest meseci.\n„Od 26. marta Crveni krst je prekinuo namjenski prijem donacije COVID-19 rekonvalescentne plazme zbog pada potražnje u bolnicama i dovoljne ponude u industriji“, kazala je ona.


U Egiptu poginulo više od 40 osoba, Vučić uputio saučešće – Studio B\nU Egiptu poginulo više od 40 osoba, Vučić uputio saučešće\nU Egiptu poginulo više od 40 osoba, Vučić uputio saučešće Tanjug\nObjavljeno: 09.04.2017. 11:55 Izmenjeno: 10.04.2017. 09:40\nIslamska država preuzela je danas odgovornost za dva napada na koptske crkve u Egiptu u kojima je poginulo 37 osoba, a ranjeno oko 100. Premijer Srbije Aleksandar Vučić uputio je danas telegram saučešća predsedniku Egipta Abdelu Fatahu el Sisiju i predsedniku egipatske vlade Šerifu Ismailu.\nPremijer Srbije Aleksandar Vučić uputio je danas telegram saučešća predsedniku Egipta Abdelu Fatahu el Sisiju i predsedniku egipatske vlade Šerifu Ismailu povodom bombaških napada u Egiptu, u kom se ističe da je ovo još jedna potvrda da međunarodna zajednica mora da bude ujedinjena u borbi protiv zla koje ne preza ni pred čim.\n„Duboko smo ožalošćeni i užasnuti stravičnim napadima čiji su cilj bile hrišćanske crkve u Egiptu. Ovi zastrašujući akti koji su se desili na praznik Cveti pokazali su da terorizam ne poštuje svetinje i civilizacijske i kulturne vrednosti. Ovo je još jedna potvrda da međunarodna zajednica mora da bude ujedinjena u borbi protiv zla koje ne preza ni pred čim“, naveo je Vučić u telegramu.


Predsednik posetio plantaže voća i fabriku sokova „Frutomania“ - Novosti i Događanja - Predsednik Republike Kosova - Hashim Thaçi\nPredsednik posetio plantaže voća i fabriku sokova „Frutomania“\nGnjilane, 13. jul 2018. godine – Predsednik Republike Kosovo, Hashim Thaçi je tokom današnjeg dana boravio u selu Kravarice kod Gnjilana, gde je posetio plantaže voća i fabriku za proizvodnju sokova „Frutomania“.\nPredsednik Thaçi je rekao da mu je drago zbog ovog poljoprivrednog uspeha koji vidi u Kravrici i zbog sjajnog posla koji su uradili radnici i porodica Malazogu.\n„Osećam se dobro što sam danas kod porodice Malazogu, koji poseduju kompaniju „Moea“ i brend „Frutomania“ a koja je najjači proizvođač u regionu i dobar primer domaćim proizvođačima, izvozeći u sedam ili čak i više država“, rekao je predsednik Thaçi.\nŠef države je visoko ocenio posvećenost i hrabrost ove porodice da investira.\n„Oni su investirali oko 400 hektara plodnog drveća, a mislim da je to rekord ne samo u zoni Gnjilana, na Kosovu, već i u regionu. Takođe, ono što je bitno jeste da Sarađujemo sa mnogobrojnim farmerima i na ovu adresu je upućeno i oko 400 proizvođača plodnog drveća sa ovih prostora, a i šire. Dakle, to je priča o uspehu, priča o tome da država treba da bude uz njih, da stvori dobre uslove i još bolje infrastrukturne uslove, kako opštinski organi, tako i centralne institucije“, istakao je predsednik Thaçi.\nDirektor kompanije „MOEA“, Armend Malazogu, je rekao da je posao u poljoprivredi težak i da je pun izazova.\n„Ovakve posete državnih institucija, posebno najviše državne institucije, šefa države, daju nam volju i entuzijazam da nastavimo dalje“, rekao je Malazogu.\nPredsednik Thaçi je istakao da su rezultati rada uvek najbolja poruka i slika o Kosovu, o dobroj klimi poslovanja i atraktivnostima koje ima naša mlada država, kao mlada država sa velikim mogućnostima za investiranje.


"Da li ćete zabraniti Srpsku radikalnu stranku?": Marinika Tepić pitala javnu tužiteljku - Nedeljnik\n"Da li ćete zabraniti Srpsku radikalnu stranku?": Marinika Tepić pitala javnu tužiteljku\nRadikali su pitanje poslanica Nove stranke propratili uvredama i psovkama upućenim toj poslanici\nPoslanica Nove stranke u Skupštini Srbije Marinika Tepić uputila je pitanje republičkoj javnoj tužiteljki Zagorku Dolovac da li će pokrenuti inicijativu za ukidanje Srpske radikalne stranke, preneo je B92.\nNjeno pitanju su poslanici SRS-a propatili uvredama i psovkama.\nTepićeva je na početku rada u Skupštini Srbije pitala Zagorku Dolovac da li ima nameru da pred Ustavnim sudom inicira zabranu SRS posle presude Haškog tribunala kojom je lider radikala Vojislav Šešelj osuđen kao ratni zločinac za podstrekivanje progona naših sugrađana u Hrtkovcima.\n"Šešelj predstavlja stranku koja javno negira tu presudu i spreman je da ga nadam se ne na taj način ponovi. Ovo je uslov da Dolovac pred Ustavnim sudom inicira zabranu ove političke partije koja u svom delovanju i dan danas podstiče na progon naše sugrađane nesrpske, odnosno drugačije nacionalnosti", rekla je Marinika Tepić.\nMarinika Tepić je potom uputila pitanje ministru unutrašnjih poslova Nebojši Stefanoviću i ministarki pravde Neli Kuburović "da li znaju da li je Dolovac živa i da li ta žena postoji i čime se bavi svih ovih meseci?".\n"Tri puta smo mi iz DS vas molili i dobacivali da reagujete. Imam i snimak. Zaista šta bi bilo da se tako neko obrati vašoj ćerki ili nekom ko je vama blizak. Dokle mislite da radite ovakve stvari. Zar niko nema kičmu da kaže - dosta", pitao je Milojičić.